Radna grupa: Usvajanje Medijske strategije u drugoj polovini aprila | N1 Srbija\n22.02.2019. |15.30 >15.39 |\nOčekivani rok za usvajanje nove Medijske strategije je druga polovina aprila, izjavio je u Nišu predsednik Radne grupe za izradu Medijske strategije Dejan Stojanović iz Ministarstva kulture i informisanja.\nOn je rekao da će javna rasprava o Nacrtu medijske strategije trajati do 1. marta, posle čega će biti formirana interresorna radna grupa koja će uraditi izveštaj o javnoj raspravi i o tome šta je od predloga i sugestija prihvaćeno, a šta odbačeno.\n"Posle toga dolazi do uobličavanja samog dokumenta i slanja resornim ministarstvima koja će dati svoje primedbe. Strategija će potom biti upućena Vladi na usvajanje pošto ne postoji obaveza da je usvaja Skupština Srbije", izjavio je Stojanović na javnoj raspravi o strategiji u niškoj Skupštini grada.\nStojanović je rekao da je da se nova Medijska strategija razlikuje od prethodnog strateškog dokumenta pre svega u prvom i petom cilju.\n"Prvi cilj se odnosi na položaj novinara i njihovu zaštitu, a poslednji cilj u dokumentu je usmeren na medijsku pismenost i digitalne kompetencije. To je nešto što je u prethodnom strateškom dokumentu bilo samo u naznakama", izjavio je Stojanović.\nOn je rekao da se kod ostala tri cilja Medijske strategije uglavnom radi na poboljšanju zakonskih odredbi koje su ranije ostale nedefinisane i kod kojih su u praksi uočeni propusti. Stojanović je rekao da je dosad stiglo šest primedbi na sadržaj Nacrta medijske strategije i podsetio da građani mogu da šalju svoje primedbe elektronskim putem ili da ih predaju neposredno na javnim raspravama.\nPre Niša, dodao je Stojanović, javna rasprava o Nacrtu medijske strategije održana je u Novom Sadu, a do 1. marta biće održana i u Čačku i Beogradu.\nPredsednica Društva novinara Niša Danijela Ivanković rekla je na javnoj raspravi da to udruženje ima nekoliko primedbi na sadržinu Nacrta Medijske strategije, a pre svega je protiv toga da taj dokument omogući da mediji civilnog sektora budu u povlašćenom položaju.\n"Takođe smo protiv toga da postoji samo jedno samoregulatorno telo, posebno za elektronske medije. Ne slažemo se i sa tim da se ne vide donatori medija civilnog sektora. Smatramo da transparentnost mora da važi za sve", izjavila je Ivanković.\nPredstavnik Udruženja radio stanica Srbije (RAB) Nikola Panić izjavio je da predstavnici RAB-a smatraju da država ne treba ponovo da ulazi u medije i da nova Medijska strategija ne treba da predvidi formiranje regionalnih javnih servisa.\n"Mišljenja smo i da postoji dosta problema u vezi sa medijima na internetu i tražimo da budu ravnopravni sa ostalim medijima, posebno kada se radi o finansiranju", izjavio je Panić.\nBrajović: Omogućiti da Tanjug opstane\nPredstavnik Udruženja novinara Srbije Nino Brajović izjavio je na raspravi da je stav tog udruženja da bi Medijskom strategijom trebalo omogućiti da Tanjug opstane, jer se radi o medijskoj kući koja ima dobro mesto na tržištu i opstaje bez budžetskog finansiranja plata.\n"Ideja je da to bude javni medijski servis koji može biti i mešovita svojina i u kojem država iz budžeta ne bi finansirala plate zaposlenih", rekao je Brajović.\nOn je kazao da je stav UNS-a da polovina Politike koja pripada državi treba da bude prepuštena nekoj fondaciji, a mogući osnivač fondacije bila bi Srpska akdemija nauka i umetnosti ili Matica srpska.\nPredsednica Sindikata novinara Srbije Dragana Čabarkapa rekla je da je veoma važno što je u Medijsku strategiju ušao socijalni dijalog, jer je Srbija jedina zemlja u kojoj ne postoji poslodavačka organizacija koja treba da koordinira potpisivanjem granskog kolektivnog ugovora koji će štititi prava novinara i svih zaposlenih u medijskoj delatnosti. Ona je kazala da je stav Sindikata novinara da država može da zadrži vlasništvo u dnevnim listovima Politika i Večernje novosti, a da treba da se pronađe zakonsko rešenje da Tanjug opstane.\nMedijska strategija novinari Ministarstvo kulture i informisanja mediji


UN-ova agencija za djecu postaje prva UN organizacija koja posjeduje i vrši transakcije u kriptovaluti\n10 Oktobar/listopad 2019\nNjujork, 9. oktobar, 2019 – UNICEF će imati priliku da prima, čuva i distribuiše donacije u kriptovaluti i bitkoinu, kroz novoosnovani UNICEF-ov “Cryptocurrency” fond. Kao prva od UN organizacija sa ovom vrstom prikupljanja sredstava, UNICEF će koristiti kriptovalute za finansiranje tehnologija otvorenog koda koje će biti od koristi djeci i mladim ljudima širom svijeta.\nU strukturi UNICEF-ovog fonda u kriptovaluti, kontribucije će biti čuvane i dodjeljivane u istoj kriptovaluti.\n“Ovo je nov i uzbudljiv poduhvat UNICEF-a”, rekla je Henrietta Fore, izvršna direktorica UNICEF-a. “Ukoliko digitalne ekonomije I valute imaju potencijal da oblikuju živote budućih generacija, važno je da istražimo mogućnosti koje se nude. Upravo iz ovog razloga osnivanje Fonda kriptovaluta predstavlja važan i poželjan korak naprijed u humanitarnom I razvojnom radu.”\nPrvi doprinosi UNICEF-ovom Fondu kriptovaluta biće primljen od Ethereum fondacije, a dalje će biti raspodjeljene na tri projekta UNICEF-ovom Inovacijskom fondu- i projektu kojim koordiniše GIGA inicijativa kako bi povezala škole širom svijeta na internet.\n“Ethereum fondacija je nestrpljiva da pokaže mogućnosti koje Ethereum i blockchain tehnologija može da pruži zajednicama širom svijeta. Preduzimamo akcije, zajedno sa UNICEF-om i Kripto fondom, kako bi poboljšali pristup osnovnim potrebama, pravima i resursima”, rekla je Aya Miyaguchi, izvršna direktorica Ethereum fondacije. “Naš cilj je da podržimo istraživanje i razvoj Ethereum platforme i da povećamo zajednicu onih koji imaju korist od tehnologija koje će poboljšati živote bezbroj korisnika i industrija u godinama koje dolaze. Želimo da se zahvalimo UNICEF-u i porodici nacionalnih komiteta UNICEF-a na njihovom vođstvu, jer zajedno stvaramo stvarni napredak.”\nEthereum fondacija će napraviti inicijalnu donaciju putem Francuskog nacionalnog komiteta UNICEF-a.\nUNICEF-ovi nacionalni komiteti SAD-a, Australije i Novog Zelanda takođe prihvataju kriptovalute.\nOsnivanje UNICEF-ovog fonda kriptovaluta predstavlja dio UNICEF-ovog kontinuiranog rada sa blockchain tehnologijom. UNICEF zajedno sa WFP-om void UN-ovu inovativnu mrežu. Mreža je zadužena za istraživanje potencijala i nedostataka blockchain-a I drugih tehnologija u nastajanju.


Epilog besramne pljačke izborne volje građana: na nezakonitim izborima, nezakonita pobeda\nTopove na lopove!\nNeviđenim terorom, brutalnim prisvajanjem svih medija, stavljanjem svih državnih resursa u svrhe sopstvene promocije, zastrašivanjem opozicije, pretnjama protivkandidatima, podmićivanjem, najavljivanjem "krvavih obračuna" i "građanskog rata", preko svoga blatnjavog biltena "Informer", igrama sa biračkim spiskovima i brojem birača, Aleksandar Vučić je uspeo da dovede do toga da su predsednički izbori 2017. godine nezakoniti i neregularni, a stekli su se uslovi i za njegovo procesuiranje zbog kriminalnih radnji u prekrajanju izborne volje građana. Opozicija, njeni kandidati i milioni prevarenih građana, imaju sva prava da ustanu protiv režima koji ih je ponovo ponizio.\nMada je ovaj tekst nastao 24 sata pre početka glasanja za predsednika Republike (subota, 1. april. 2017. godine), mnogo ranije bilo je jasno da su ovi izbori neregularni. Preciznije rečeno, da ih je Aleksandar Vučić, svojom kandidaturom za tu funkciju, učinio apsolutno nezakonitim u svakom smislu. Vreme za kampanju opozicionih kandidata, svedeno je na nezakonit način na manje od 25 dana.\nSa pozicije predsednika Vlade Srbije koju je istovremeno vršio, Vučić je sve državne institucije, sve medije, sve obaveštajne službe, pravosudne organe, sve batinaše, kriminalce, sav novac iz državnih kasa i svu pokretnu i nepokretnu državnu imovinu stavio u službu svoje lične promocije, kako bi se dokopao mesta predsednika Republike. Nemoguće je izračunati koliko je koštala ova najprljavija predizborna kampanja u istoriji srpskog višestranačja, ali je jedno izvesno: samo vrednost oglasnog prostora na elektronskim medijima, koji je Vučić platio državnim novcem (mnogo termina su njegove medijske udvorice "poklonile" svome Vođi) koštao je najmanje 50 miliona evra.\nVeć u početku predizborne kampanje, postalo je jasno da je Vučić, po svom običaju, krenuo da se obračunava i sa Ustavom i zakonima Srbije, kako bi se domogao željene funkcije.\nKako je na samom početku kampanje postalo izvesno da će izbori biti nezakoniti, nekoliko budućih predsedničkih kandidata zajedno su zatražili da Skupština koja je raspuštena do predsedničkih izbora zakazanih za 2. april, nastavi rad, da Aleksandar Vučić podnese ostavku na mesto premijera i da se obezbede fer uslovi za izbore. To se, kao što je poznato, nije desilo. Umesto da Skupština nastavi sa radom, izvedena je svojevrsna suspenzija države, a nastupio je Vučić kao jedini zakon i jedina mera prema kojoj svi treba da se odnose kao prema neprikosnovenoj svetinji.\nTih dana, Radio Slobodna Evropa je izveštavala da su izborni štabovi tri predsednička kandidata - Saše Jankovića, Vuka Jeremića i Boška Obradovića tražili da se odmah uputi zvaničan poziv Organizaciji za evropsku bezbednost i saradnju (OEBS) da obavi posmatračku misiju, u skladu sa dosadašnjom praksom. Izborni štab Saše Radulovića, jednog od kandidata za predsednika Republike Srbije, zatražio je od Misije OEBS u Srbiji da omogući i osigura prebrojavanje glasova na biračkim mestima na Kosovu i Metohiji, odmah po zatvaranju birališta.\nOpozicija je tražila i da, ukoliko glasački materijal bude prebacivan sa birališta na Kosovu i Metohiji, u Vranje i Rašku, kao što predviđa neustavno i diskriminatorsko Uputstvo RIK-a, Misija OEBS-a će biti puki paravan za izbornu krađu koju priprema Aleksandar Vučić.\nPodsećanja radi, OEBS je pre tačno godinu dana, tačnije, 24. aprila 2016. godine (na dan održavanja parlamentarnih izbora), uputio nadležnim institucijama u Srbiji zahtev za ispravku mnogobrojnih nepravilnosti tokom izbornog procesa. Umesto toga, Vučić je stupio u otvoreni rat protiv OEBS-a, posebno kad su mediji u pitanju, pa se to nastavilo i tokom ovih, potpuno neregularnih predsedničkih izbora.\nJoš žešće nego u prošlogodišnjim parlamentarnim izborima, Vučić je tokom marta meseca 2017. godine, kršio sve zakone i na kriminalan način prigrabio sebi apsolutnu kontrolu medija, zloupotrebio državne resurse, pripremio "ekipe" za zastrašivanje kontrolora na biračkim mestima, unapred organizovao falsifikovanja potpisa na izbornim listama, režirao prevaru sa biračim spiskovima, organizovao mrežu svojih "blagajnika" za potplaćivanje neopredeljenih birača i unapred pripremio "ministarstva sile" da se obračunaju sa opozicijom i njenim kandidatima ukoliko se usude da organizuju protest u noći spektakularne izborne pljačke, kakva još nije viđena, čak ni u Srbiji\nOEBS i danas istražuje šta se pre godinu dana, u izbornoj noći, 24. aprila dešavalo u zgradi Narodne Skupštine, kad su vođe opozicije došle da bi sprečile očigledno krađu parlamentarnih izbora, a nova krađa, mnogo veća, ovaj put predsedničkih izbora, dešava se pred očima građana Srbija i stranih posmatrača.\nKoliko su ovi predsednički izbori neregularni, govori i podatak (o kome detaljnije piše Predrag Popović na stranama 12 i 13 u ovom broju) da je Vučić, u pripremi za spektakularnu krađu glasova, "uredio" da broj birača koji ima Republička izborna komisija (6.734.802) i broj kojim raspolaže Republički zavod za statistiku (5.891.837) dovede do toga da ima 842.965 dodatnih glasova. Koji, naravno, Vučiću trebaju kao vazduh i voda.\nIstina o tome šta se u unutrašnjosti Srbije dešavalo tokom ove predizborne kampanje, do Beograda nije ni mogla da stigne. Srećna je okolnost što su stanovnici gradova u kojima je Vučić sam sebi organizovao "glamurozne" dočeke, preko društvenih mreža jedni druge obaveštavali da dolaze kolone autobusa "sa strane". Broj Vučićevih "aktivista" bio je neuporedivo manji na kraju nego na početku kampanje.\nNeposredno uoči predizborne tišine, načelnik Opštinske uprave u Lazarevcu i koordinator radnog tela Republičke izborne komisije Mihajlo Gajić uhapšen je jer je pravio incidente tokom primopredaje izbornog materijala za predsedničke izbore u Srbiji. Detalji o tome su nevešto sakriveni, a reč je o tome da je reč o opštini na čijoj se teritoriji nalazi privredni gigant Kolubara i gde se bije ružna bitka između malog kruga Vučićevih pristalica (uglavnom, mafijaške "provinijencije"), i mase njegovih protivnika.\nNa sednici Republičke izborne komisije, pred kraj kampanje, odbijeni su prigovori opozicije zbog nepravilnosti u postupku obrazovanja radnih tera RIK-a za upravne okruge na Kosovu i Metohiji, gde je takođe unapred isplanirana velika pljačka glasova. I Vučić je pobedio u zemlji čije građane je upropastio i sveo na nivo robova iz srednjeg veka.\nA 1. Srbija još nije videla poštene izbore\nSrbija je u svojoj neslavnoj višestranačkoj prošlosti doživela dve velike izborne krađe i znala je kako da na njih odgovori. Bilo je to 1996. godine, kada je tek nakon tromesečnih demonstracija vlast Slobodana Miloševića priznala da je izgubila Beograd, a tadašnji vođa opozicije Zoran Đinđić za kratko postao gradonačelnik glavnog grada, i 2000. godine kada je Milošević, nakon petooktobarske pobune, prisiljen da prizna da je izgubio izbore. U godinama koje su usledile gubitnici izbora su se po pravilu uvek žalili da su pokradeni, dobitnici su branili izborni rezultat. Vlast se smenjivala ili nije menjala, ipak u skladu sa voljom građana, uključujući i vraćanje na velika vrata preobučenih socijalista i nekadašnjih radikala. Međutim, ni u postmiloševićevskoj Srbiji građani nisu uspeli da se izbore za fer izborne uslove.


Radnički savet kompanije “Volkswagen” izjasnio se protiv novog pogona u jugoistočnoj Evropi. “Volkswagen” planira izgradnju novog proizvodnog pogona jugoistočnoj Evropi, za koji se bori više zemalja.\nPrema pisanju nemačkog dnevnika „Bild am Zontag”, Radnički savet će na sednici Nadzornog odbora na proleće glasati protiv ovog projekta. Radnički savet smatra da ne postoji potreba za investicijom od više od milijardu evra.\nTo telo, koje zastupa zaposlene u kompaniji, mišljenja je da postojeći proizvodni pogoni u Evropi nisu u potpunosti iskorišćeni. Prema „Bildu”, koji se poziva na interne dokumente, “Volkswagen” analizira 10 lokacija u Rumuniji, Srbiji, Bugarskoj i Turskoj za izgradnju novog pogona.\nPlan je da se otvori novi pogon u kojem bi od 2022. trebalo da krene proizvodnja. Prema ranijim navodima, taj novi pogon trebalo bi da proizvodi 350.000 vozila godišnje.\nPredsednik Srbije Aleksandar Vučić u više navrata pomenuo je mogućnost dolaska velikog investitora u Srbiju, čije ulaganje bi bilo više od milijardu evra, a mediji su navodili da se radi o “Volkswagenu”, prenosi RTV.


Foto: ARHIVA. Zdravstvena radnica drži ampule sa Fajzerovom fakcinom za Kovid-19.\nBajdenova administracija planira da donira 500 miliona Fajzerovih vakcina za koronavirus oko stotinu zemalja u naredne dve godine, objavila je agencija Rojters pozivajući se na tri dobro upućena izvora.\nSAD će verovatno rasporediti 200 miliona vakcina ove godine i 300 miliona u prvoj polovini sledeće godine, navode izvori, koji dodaju da će donacije biti upućene 92 zemlje sa nižim primanjima i Afričkoj uniji.\nDonacije će biti dostavljene kroz program Kovaks koji distribuira vakcine za Kovid-19 siromašnim i zemljama sa srednjim primanjima, uz podršku Svetske zdravstvene organizacije (SZO) i Globalnog saveza za vakcine i imunizaciju (GAVI).\nPredsednik Džo Bajden objaviće sporazum u četvrtak na sastanku G7, navodi jedan od Rojtersovih izvora.\nProtekle četiri nedelje, koordinator Bele kuće za borbu protiv Kovida 19 i Džef Zinc i radna grupa za koronavirus pregovarali su o tome sa Fajzerom, rekao je jedan od izvora.\nBela kuća i Fajzer nisu želeli da komentarišu vest.\nPred polazak za Britaniju, predsednik Bajden je reporterima rekao da ima strategiju za globalnu vakcinaciju, ali nije naveo više detalja.\nNjujork Tajms je objavio da će SAD kupiti doze po "nabavnoj" ceni, pozivajući se na osobe upoznate sa dogovorom. Takođe je objavljeno da će predsednik Fajzera Albert Burla biti uz Bajdena kada bude objavio vest o donacijama.\nPre postignutog dogovora, SAD su kupile 300 miliona doza vakcina od Fajzera, što znači da je ukupan broj Fajzer/Bajontek vakcina koje je Amerika kupila - 800 miliona, objavio je Tajms.\nBajdenova administracija je najavila da će podeliti 80 miliona doza vakcina sa svetom do kraja juna.\nSAD daju četiri milijarde dolara za vakcine siromašnim zemljama\nBajden uveren da će SAD moći da snabdeju druge zemlje vakcinama protiv Kovida\nSZO odobrila upotrebu druge kineske vakcine - Sinovak


Čomić: Predloge zakona o rodnoj ravnopravnosti, zabrani diskriminacije i istopolnim zajednicama ove nedelje šaljemo ministarstvima | Insajder\nČomić: Predloge zakona o rodnoj ravnopravnosti, zabrani diskriminacije i istopolnim zajednicama ove nedelje šaljemo ministarstvima\nMarija Obradović i Gordana Čomić Foto: Srđan Ilić\nČomić je za list "Danas" navela da će nacrti tih zakona, nakon javne rasprave o kojoj odlučuje nadležni Odbor Vlade Srbije, biti upućeni Vladi kako bi se utvrdili predlozi zakona, a potom bi trebalo nacrte dostaviti Skupštini Srbije koja će odlučiti kada će ih staviti na dnevni red.\nMihajlović je, reagujući na kritike dela javnosti u vezi sa izradom nacrta tri zakona, rekla da kada neko aktivnosti iz nadležnosti jednog ministarstva naziva "blickrigom" šalje poruku da nema nameru da učestvuje u dijalogu, jer drugu stranu odmah smatra neprijateljem.\n"Duboko ukorenjeni patrijarhat znači više od 300 ubijenih žena u porodičnom i partnerskom nasilju u poslednjih deset godina, više od 450 dece koje je ostalo bez majki, manje zaposlenih žena koje su i manje plaćene za svoj rad, a većinski završavaju fakultete, otkaz s posla jer je trudna, nemogućnost zajedničkog života istopolnih partnera sa pravom na imovinu ili zaštitu", rekla je Mihajlović.\n"Ne razumem kako bilo kome može da smeta društvo u kojem i žene, kao i muškarci, imaju jednaka prava, u kojem istopolni partneri imaju pravo da nasleđuju imovinu ili budu priznati kao partneri", rekla je Mihajlović.\nUpitala je "zašto nekoga ugrožava apotekarka, profesorka, lekarka, a ne ugoržava ih čistačica ili domaćica".\n"Kada shvatimo da svi pod ovim nebeskim svodom imamo prava na jednake mogućnosti da živimo, radimo i razvijamo se, svima će nam biti bolje", rekla je Mihajlović.\nKomentarišući kritike Nacrta, Čomić je navela da ovaj zakon o istopolnim zajednicama rešava administrativne probleme dodajući da se istopolna zajednica ne naziva brakom jer to nije brak i nema usvajanja dece.


Zvanično: Nurmagomedov i Poije u septembru u Abu Dabiju - BIGportal.ba\n5 Juna, 2019 5 Juna, 2019 0154\nUFC šampion lake kategorije Habib Nurmagomedov ponovo ulazi u oktagon nakon isteka suspenzije, objavila je organizacija. Habibu Nurmagomedovu ističe suspenzija koju je zaradio posle borbe sa Konorom Mekgregorom i njegov protivnik biće Dastin Poije u Abu Dabiju u septembru. UFC šampion lake kategorije želi da produži svoj pobedonosni niz na…\nUFC šampion lake kategorije Habib Nurmagomedov ponovo ulazi u oktagon nakon isteka suspenzije, objavila je organizacija.\nHabibu Nurmagomedovu ističe suspenzija koju je zaradio posle borbe sa Konorom Mekgregorom i njegov protivnik biće Dastin Poije u Abu Dabiju u septembru.\nUFC šampion lake kategorije želi da produži svoj pobedonosni niz na događaju UFC 229 na 27-0.\nTridesetogodišnji Rus kažnjen je i suspendovan na devet meseci zbog nesportskog ponašanja posle pobede nad irskim borcem Konorom Mekgregorom.\nNjegov naredni protivnik biće popularni “Dijamant”, Dastin Poije, sa kojim će se boriti 7. septembra u Abu Dabiju. Podsetimo, kada je Dastin Poije savladao Maksa Holoveja, Nurmagomedov mu je čestitao i naveo da će se “videti u septembru”.\nŠestomesečna suspenzija Konora Mekgregora je istekla, on je pritom bio kažnjen i sa 50.000 dolara, dok je Numrmagomedov uz gore pomenutu suspenziju dobio i kaznu od 500.000 dolara.\nNjihov rat nije prestajao svo ovo vreme, samo je bio prebačen na društvene mreže. Relativno skoro je Konor optužio Habiba da ga izbegava i da nema dovoljno hrabrosti da mu pruži revanš.


Rukometaši brčanske Lokomotive remizirali u Doboju | Sportal\nRukometaši brčanske Lokomotive remizirali u Doboju\nRukometaši Lokomotive u subotu su u Doboju odigrali utakmicu VII kola Premijer lige BIH i remizirali sa favorizovanom ekipom Sloge.\nLoše su naši momci otvorili utakmicu omogućilo domaćinima da preko raspucanog Stankovića dođi do osjetne prednosti već u 27. minutu kada je rezultat glasio 18:11 u korist domaćih. Trener Lokomotive bio je prinuđen da zatraži čak i drugi tajm aut i zaustavi pad svoje ekipe koji je prijetio da postane potop.\nDrugo poluvrijeme Brčaci su otvorili mnogo bolje, domaćini nisu uspjeli da sačuvaju svoju prednost koja se neminovno topila, te se u konačnici i istopila kada je Nikola Grujić u 58. minuti doveo “Lokose” prvi put u vođstvo, te utakmicu uveo u neizvjesnu završnicu.\nPosljednje dvije minute dvorana srednjoškolskog centra u Doboju bila je poprište prave drame obe ekipe imale su šansu za pobjedu, naši rukometaši preko sinoć sjajnog Petrovića, kome se stativa ispriječila da upiše 10. pogodak za svoju ekipu i sva 3. boda upiše na konto našeg tima, ali je ipak ostalo neriješeno za podjelu bodova.\nU Doboju je trener Filipović priliku dao mladim igračima “Lokomotive”, na parketu smo vidjeli neke momke koji do sada nismo imali priliku da viđamo a koji su tu priliku maksimalno iskoristili i potvrdili da stasavaju u prave igrače. Pored Petrovića i Barakovića koji su se odomaćili u startnoj postavi našeg tima sinoć su zapažene role imali Dejan Rikanović na golu, te golobradi Luka Đorđević, sve dječaci ponikli u “Lokomotivi”.\nOd ovakve partije u Doboju ne treba bolji poziv domaćoj publici da u subotu od 18 časova budu vjetar u leđa našim momcima u meču u kom “Lokosi” dočekuju izvrsnu ekipu Maglaja.\nOznakeLokomotiva Brčko Premier liga BiH\nOdgođena utakmica registrovana rezultatom 10:0, slijedi i novčana kazna u iznosu od 1,000 KM\nBiH poražena od Crne Gore, šansu dobili svi pozvani rukometaši


SCHÜTZ: HRVATSKA MORA PODRŽATI BIH DA POSTANE JEDNA NORMALNA DRŽAVA — Bosnjaci.Net\nSCHÜTZ: HRVATSKA MORA PODRŽATI BIH DA POSTANE JEDNA NORMALNA DRŽAVA\nObjavljeno: 13. October 2020. 14:10:02\nFoto kredit: Independent Balkan News Agency\nDirektorica za Jugoistočnu Evropu, Tursku i zemlje EFTA-e Ministarstva spoljnih poslova Njemačke Susanne Schütz izjavila je danas da rješavanje problema na Zapadnom Balkanu ne može više da se odlaže i da je vrijeme jako bitan faktor.\n"Vrijeme je jako bitan element, važno je da svi zajedno radimo, a prije svega zemlje Zapadnog Balkana. Važno je da se radi na uspostavljanju vladavine prava i na primjeni zakona", kazala je Schütz na online konferenciji "Dvije decenije poslije - Dvije decenije od početka normalizacije odnosa dejtonske četvorke" u organizaciji Igmanske inicijative.\nDodala je da svi zajedno treba da se postaraju da ljudi koji odlaze sa Zapadnog Balkana, da će se i vratiti.\n"Prioritet EU i njemačkog predsjedavanja EU su evropske integracije šest država Zapadnog Balkana. Ekonomski investicioni plan će biti prioritet u periodu koji dolazi", navela je Schütz.\nOcijenila je da je dijalog između Srbije i Kosova "kamen spoticanja" za region i izrazila nadu da će u narednim mjesecima biti ostvaren neophodni napredak.\nPrema njenim riječima, 25 godina nakon Dejtona, Bosna i Hercegovina je "još uvijek podijeljena etničkim linijama, državne strukture su nefunkcionalne i teško je postići konsenzus oko elementarnih pitanja".\n"Radićemo sa EU i Visokim predstavnikom kako bismo BiH približili EU. Dejton je zamišljen kao prekid vatre a pretvorio se u Ustav. A trebalo je samo da bude jedan prelazni dokument, da bi Bosna postala 'normalna' država", kazala je.\nDodala je da "Hrvatska, kao članica EU, mora da podrži BiH da postane "jedna normalna država, a ne država koju vode etničke grupe i partije"".\nNavela je i da je odnos između Sjeverne Makedonije i Bugarske "veoma složen i komplikovan", a što se tiče Albanije, postoji veliki broj uslova koji moraju biti ispunjeni.\nNastala je u znak sjećanja na april 1995 godine, kada je grupa od 38 intelektualaca sa prostora bivše Jugoslavije, preko planine Igman, uspjela da udje u opkoljeno Sarajevo i tim činom demonstrira građansku solidarnost, prkos i otpor ratu i politici razaranja.


Rumunija: Rekordna spot cena električne energije – 181 evro po MWh - Serbia Energy\nSerbia Energy Balkan I Energetika|Region energetika|Rumunija: Rekordna spot cena električne energije – 181 evro po MWh\nRumunija: Rekordna spot cena električne energije – 181 evro po MWh\nPublished on 30. July 2021. , Region energetika\nU uslovima rasta potrošnje električne energije zbog toplotnog talasa i zatvaranja bloka 2 elektrane Cernavoda, električna energija na OPCOM DAM za isporuku u petak uveče dostigla je najviši istorijski nivo. Takođe, prosečna cena u petak postavila je apsolutni rekord na rumunskom tržištu.\nCena električne energije kojom se trgovalo u četvrtak na spot tržištu u Bukureštu (dan unapred tržište – DAM), za isporuku u petak uveče u 21 h, košta 885 leva (181 evra) po MWh, prema podacima operatora tržišta.\nTo je najviša spot cena ikada zabeležena na spot tržištu u Bukureštu, a prethodni rekord – 801 lev (163,8 evra) po MWh, takođe je zabeležen ove godine, 12. jula.\nU svakom intervalu od 18 do 23 časa, za isporuku 30. jula, električna energija je skuplja od 800 leva (163 evra) po MWh.\nEksplozija spot cena posledica je povećane potrošnje električne energije zbog vrelog talasa (u sredu je zabeležena maksimalna letnja potrošnja), ali i neplaniranog isključenja sa mreže bloka 2 nuklearne elektrane u Cernavodi, u sredu oko 23 sata. Blok 2 će biti ponovo pokrenuti tek u subotu u podne.\nPrethodni rekord na spot tržištu, zabeležen 12. jula, takođe se dogodio kada je blok 2 NE Cernavoda bio zasutavljen zbog kvara.\nRumunija će u petak u svim vremenskim intervalima uvoziti električnu energiju iz Mađarske.\nProsečna cena na zatvaranju spot tržišta u Rumuniji – 131 evro, jednaka je ceni u Mađarskoj.\nTo je druga najviša spot cena u Evropi, posle Grčke.


U saobraćajnoj nezgodi smrtno stradao vozač - Radio Derventa - RTV Derventa vijesti\nHome GRADOVIDoboj U saobraćajnoj nezgodi smrtno stradao vozač\nby Dejan B. 19.10.2021.\nDo nezgode je došlo kada je vozač izgubio kontrolu nad vozilom koje je sletjelo sa kolovoza u korito rijeke Foče, prevrnulo se na krov, pri čemu je od zadobijenih povreda na licu mjesta smrtno stradao.\nUviđaj su izvršili policijski službenici Policijske stanice za bezbjednost saobraćaja Doboj. Uviđajem je rukovodio dežurni tužilac Okružnog javnog tužilaštva u Doboju. Nakon pregleda od strane ljekara mrtvozornika, tijelo nastradlog vozača je prevezeno u prosekturu dobojske bolnice radi vršenja obdukcije.\nU srijedu i četvrtak planirani prekidi u isporuci električne energije\nBosna u Doboju iznad kote redovne odbrane od...\nRaste nivo Bosne u Doboju\nPrilikom pretresa pronađene i oduzete značajne količine opojne...


Upis na master akademske studije za 2021/2022. – fim\nMogućnost upisa na master studije imaju svi kandidati koji poseduju diplomu o uspešno završenim osnovnim studijama sa priznatih visokoškolskih ustanova.\nKandidati se prijavljuju tako što ispunjavaju prijavu koja se može dobiti u štampanom obliku od studentske službe, ili u elektronskom obliku preko on-line prijave.\nPrijava za master program, koji počinje u novembru 2021, počinje 14. juna 2021, a svi zainteresovani kandidati se ohrabruju da kontaktiraju i dođu na Fakultet i dobiju sve potrebne informacije.\nPo prijavljivanju svi kandidati koji ispunjavaju uslove prijave imaju intervju sa Prodekanom za nastavu, nakon kojeg Fakultet odlučuje o kvalifikovanosti kandidata za upis.\nPosete se zakazuju putem e-maila: prijava@fim.rs\n1. Prolećno – letnji upisni rok – nastava počinje 1. novembra akademske godine;\n2. Jesenje – zimski upisni rok – nastava počinje 1. februara akademske godine.\nDiplomu osnovnih studija ili uverenje o diplomiranju (original ili overena fotokopija)\nPreporuku jednog profesora ili formalno nadređenog lica iz preduzeća gde je zasnovan radni odnos\nKandidati koji nisu građani Republike Srbije\nPored gorenavedenih uslova moraju dodatno da se sami postaraju za dobijanje viza radi boravka u Srbiji tokom studiranja.\nFakultet nije garantor stranim studentima tokom njihovog boravka u Srbiji niti snosi bilo kakvu pravnu / finansijsku / moralnu odgovornost prema njima ili trećim licima vezanima za njihov boravak u Republici Srbiji.\nSami studenti su odgovorni za pribavljanje relevantne dokumentacije i dokazivanja Konzularnom predstavništvu ili Ambasadi Republike Srbije radi dobijanja vize(a). Svi studenti koji polože prijemne ispite i steknu sve uslove za upis, mogu da dobiju relelvantne potvrde koje će biti upućene nadležnim organima radi blagovremenog izdavanja njihovih viza.\nŠkolarina na master studijama iznosi 2000 evra po srednjem kursu NBS na dan uplate. Fakultet pruža mogućnost plaćanja u ratama i to 40% prilikom upisa, a ostatak školarine na osam jednakih mesečnih rata.\nPrijava na Fakultet za inženjerski menadžment\nSlužba osnovnih studija Fakulteta za inženjerski menadžment\nSlužba diplomskih studija Fakulteta za inženjerski menadžment\nPrijava za upis na diplomske studije\nUpravljanje projektima i industrija 4.0.Inženjering i menadžment bezbednostiEkonomika i menadžment energetikeMenadžment


NIJE MU BILO SPASA Kod Šapca motociklista se zakucao u cisternu, poginuo na licu mesta\nVečeras oko 21 sat dogodila se saobraćajna nesreća u Cerovcu.\nNEOBIČAN PROTEST NIŠLIJE Peške do Beograda zbog duga za plate od 6,5 MILIONA\nBivši radnik fabrike MIN specijalna vozila Zoran Nešić krenuće danas peške iz Niša za Beograd u znak protesta što ne može da naplati zaostale plate.\nPriključak na gas u Užicu 5.000 evra\nPriključak plus cena kotla, pa na sve to troškovi uvođenja grejnih instalacija, razlozi su zbog kojih mnogo Užičana, do čijih domova je došao gasovod, ne koriste gas kao energent. Danak je zagađen vazduh u kome ovladava čađ iz kotlarnica koje troše uglje i mazut.\nVODOPAD "SKAKAVAC" Atrakcija budimlijske šume za koju ne zna mnogo ljudi\nMalo je Lozničana koji znaju da postoji, a još manje onih koji su videli jedini vodopad u ovom kraju. Nalazi se na samo par kilometara od centra grada, na obroncima Gučeva, gde se međe Trbušnica, Paskovac i Budimlija.


Moskva Vašingtonu: Objavite našu prepisku - Sputnjik Srbija\n23:34 22 April 2021\nMoskva Vašingtonu: Objavite našu prepisku\n16:38 02.04.2019 (osveženo 16:48 02.04.2019) Preuzmite kraći link\nMoskva je odavno predlagala Vašingtonu saradnju na temu sajber-pretnji na osnovu onih podozrenja Vašingtona koje mogu da se potkrepe činjenicama, ali su Sjedinjene Američke Države odbile, izjavio je ministar spoljnih poslova Rusije Sergej Lavrov.\n„Odavno smo predlagali da sarađujemo na osnovu onih sumnji koje oni mogu da potkrepe činjenicama. Štaviše, kod nas je postojao i postoji takav mehanizam kao što je Nacionalni centar za smanjenje nuklearne opasnosti. I kod nas i kod njih postoji takav Centar koji radi bez prestanka, u slučaju da neko posumnja na nešto loše“, rekao je ministar u intervjuu za list „Moskovski komsomoljec“.\nOn je napomenuo da „kada je krajem leta-početkom jeseni 2016. počelo sa optužbama da se mešamo u američku predizbornu kampanju, ponudili smo američkoj strani preko kanala ovog Centra (ovo je poverljivi, profesionalni kanal) da nam preda sumnje koje oni pominju“.\nLavrov je dodao da su oni to odbili i da je Rusije to predlagala nekoliko puta.\n„Prepiska na temu ruskih pretnji od strane Rusije, hakovanja i drugog odvijala se od septembra 2016. do januara 2017, odnosno tokom čitavog preostalog perioda administracije Baraka Obame. Kada su još pre objavljivanja izveštaja oni počeli histerično da nas optužuju, predložili smo da časno i profesionalno objavimo ovu prepisku, kako bi ljudi znali kako smo na sve ovo reagovali. Oni su odbili. Mi kao pristojni ljudi ne možemo to da uradimo sami, ali smo ih upozorili da ćemo reći o samoj činjenici njihovog odbijanja da objave ovu prepisku“, dodao je ministar.\nMinistar je pozvao da se sačeka na objavljivanje celokupne verzije izveštaja specijalnog tužioca Roberta Milera na temu „mešanja Rusije“ u američke izbore, pre nego što počne da se razgovara o reakcijama Moskve na njega.\n„Videćemo šta je tamo napisano“, odgovorio je Lavrov na pitanje kakva će biti reakcija Rusije na objavljivanje pune verzije izveštaja američkog specijalnog tužioca Roberta Milera.\nMinistarstvo pravde Sjedinjenih Američkih Države ranije je objavilo glavne nalaze specijalnog tužioca Roberta Milera na osnovu „istrage o Rusiji“. Specijalni tužilac je zaključio da se Rusija mešala u američke izbore 2016. godine. Agencija za istraživanje interneta navodno je pokušala da na društvenim mrežama „poseje nesuglasice u društvu“, a ruski hakeri, po Milerovom mišljenju, „prikupljali su i širili informacije kako bi uticali na izbore“. Moskva to poriče. Istovremeno, ni američki predsednik Donald Tramp, ni njegov tim nisu bili u dosluhu s Rusijom, zaključio je Miler.\nAmerički državni tužilac Vilijam Bar namerava da do sredine aprila objavi Milerov izveštaj, koji ima oko 400 stranica.\nsajber-pretnje, Sergej Lavrov


Zajednica Opština Crne Gore » Blog Archive » Održana radionica “Jačanje jedinica lokalne samouprave u jugoistočnoj Evropi“\nGeneralni sekretar Zajednice opština je, između ostalog, istakao da „savremeni sistemi lokalne samouprave zahtijevaju moderan pristup u razvoju administrativnih kapaciteta lokalnih samouprava i kreiranju ambijenta u kojem zaposleni žele da rade, da se prilagođavaju promjenama, da pružaju usluge prema potrebama građana i da postižu najbolje rezultate. Unapređenje kapaciteta jedinica lokalnih samouprava danas je jedan od najvećih izazova sa kojim se u procesu evropskih integracija suočava Crna Gora. Poboljšanje efikasnosti rada lokalnih organa i javnih službi i podizanje kvaliteta usluga koje pruža lokalnom stanovništvu i privredi osnovni je zadatak i uloga lokalnih samouprava. Samo kompetentne i posvećene lokalne samouprave mogu sprovesti neophodne reforme i poboljšati sopstveni socio-ekonomski razvoj kao preduslov za unapređenje kvaliteta života građana.“\nGeneralni sekretar je iskazao punu spremnost Zajednice opština Crne Gore da podrži realizaciju svih aktivnosti koje će doprinijeti jačanju kapaciteta lokalnih samouprava u Crnoj Gori u njihovim napretku u ispunjavanju zakonom propisanih nadležnosti i izazova koji se pred njom postavljaju, prije svega, na obezbjeđenju održivog ekonomskog rasta i društvenog razvoja i davanja punog doprinosa integraciji Crne Gore u EU i NATO.\nNakon uvodnih obraćanja, prezentovan je sadržaj Programa urbanog partnerstva II koji ima za cilj jačanje kapaciteta lokalnih uprava i nudi participatorne pristupe i alatke u tri programske komponente: (1) Samoprocjena finansija lokalnih uprava, (2) Društvena odgovornost i (3) Inicijativa za izgradnju integriteta. Ovakav pristup omogućava unapređenje dobrog javnog upravljanja, uključujući poboljšanje odgovornosti, transparentnosti, efikasnosti i povjerenje građana/ki, poslovnih subjekata i investitora. Obzirom da se implementira u Albaniji, Bosni i Hercegovini, Hrvatskoj, Kosovu, Makedoniji, Crnoj Gori i Srbiji UPP II nudi mogućnosti za regionalno umrežavanje i razmjenu iskustva između lokalnih uprava koje učestvuju u programu.\nO sadržaju programskih komponenti govorili su lokalni konsultanti: o samoprocjeni finansija lokalnih uprava – Nataša Obradović, o programskoj komponenti: društvena odgovornost – Aleksandar Mašković, dok je komponentu Inicijativa za izgradnju integriteta predstavila Emina Abrahamsdotter.\nNakon prezentacije programskih komponenti, uslijedila je rasprava u kojoj je veliki broj učesnika uzeo učešće, što je bila dobra osnova da predstavnici Svjetske banke informišu i pozovu crnogorske lokalne samouprave da se uključe u realizaciju programskih aktivnosti kojima će značajno doprinijeti jačanju administrativnih kapaciteta. Svjetska banka će ubrzo objaviti poziv za učešće u programu „Jačanje kapaciteta jedinica lokalne samouprave u jugoistočnoj Evropi“, a na lokalnim samoupravama je da iskoriste prednosti ovog Programa i tako unaprijede svoje kapacitete.


Novi Sad primer za jedinstveni pristup razvoju kulture | RADIO DELTA PORTAL\nBuduću Evropsku prestonicu kulture danas je obišla nova potpredsednica Vlade i ministarka kulture i informisanja, Maja Gojković i ocenila Novi Sad kao grad sa jedinstvenim pristupom razvoju kulture, iza čega stoji dugoročna ambiciozna vizija, strateško opredeljenje i kontinuirani rad. Još 2008. godine, kao tadašnja gradonačelnica Novog Sada, Gojkovićeva je prva uputila inicijativu Ministarstvu kulture i informisanja da podrži Novi Sad za prestižnu titulu Evropske prestonice kulture, a danas je imala priliku da se kao aktuelna ministarka upozna sa postignutim rezultatima, odnosno razvojem ljudi, procesa, prostora i programa koji čine programski narativ „Za nove mostove”.\nNovi Sad – Evropska prestonica kulture / Početak novog. Sada!: https://youtu.be/s0mKQCFNgxk\n„Novi Sad je očigledan primer da ako nekо ima određen san, a to je bio projekat Еvropska prestonica kulture, koji sam sa velikim entuzijazmom započela pismom Briselu 2008. godine, nekoliko godina kasnije postaje stvarnost, zahvaljujući sluhu gradonačelnika Miloša Vučevića i velikom radu i entuzijazmu onih koji su okupljeni u Fondaciji „Novi Sad – Evropska prestonica kulture“. Impresionirana sam oni što sam videla, drago mi je da je napravljena sinergija talentovanih ljudi, gradonačelnika i nas na republičkom nivou. Učinićemo sve da Novi Sad bude ne samo Еvropska prestonica kulture, već i da prevaziđemo sve do sada kandidovane gradove ne samo u regionu, već i u Evropi“, izjavila je potpredsednica Vlade i ministarka kulture i informisanja, Maja Gojković, na konferenciji za medije održanoj u Gradskoj kući u Novom Sadu.\nPrethodni članakKCV dobio još jedan mamograf zahvaljujući Pokrajinskoj vladi\nSledeći članak“Korona zakon” od danas na snazi\nIzložba “Prosvetni i kulturni život Slovaka” u Arhivu Vojvodine


Bez Srbije nema regionalne saradnje | Republika Srpska\nNaslovna Vijesti Bez Srbije nema regionalne saradnje\nBez Srbije nema regionalne saradnje\nRegionalna saradnja ne može se graditi bez aktivnog učešća Srbije koja sigurno neće prisustvovati skupovima u kojima je (predsjednik samoproglašenog Kosova) Fatmir Sejdiju u ravnopravnom statusu sa ostalim predsjednicima u regionu, rekao je državni sekretar u Ministarstvu za Kosovo Oliver Ivanović.\nKomentarišući samit lidera Kosova, Albanije, Makedonije i Crne Gore koji bi danas trebalo da počne na Prevali, kod Prizrena, Ivanović je istakao da svaki susret koji isključuje prisustvo predsjednika Srbije Borisa Tadića gubi na važnosti bez „glavnog aktera na Balkanu“.\n„To je skup predsednika u regionu, u organizaciji kosovskih vlasti, koji je, rekao bih, zakazan više da bi nekako sačuvao obraz predstavniku Kosova, s obzirom da je on takav skup zakazao pre nekoliko meseci pa mu je u poslednjem trenutku taj skup otkazan“, ocijenio je Ivanović.\nTrodnevni samit lidera Kosova, Albanije, Makedonije i Crne Gore trebalo bi da počne danas na Prevali, kod Prizrena, a glavna tema biće, uglavnom, regionalna saradnja.\nU Prizren bi popodne trebalo da stignu predsjednici Makedonije i Crne Gore Đorđe Ivanov i Filip Vujanović, kojima će se sutra pridružiti i predsjednik Albanije Bamir Topi.\nPlanirano je da, u okviru skupa u hotelu „Šar“ na Prevali, sutra budu održani bilateralni sastanci četiri predsjednika, a zajednički sastanak poslije podne, najavljeno je iz kabineta predsjednika Kosova Fatmira Sejdijua.\nOvaj samit predstavlja kontinuitet prvog i drugog samita lidera regiona koji su ranije bili održani u Albaniji i Makedoniji, a na ovogodišnji skup, kao i na prethodna dva, nisu pozvani predsjednici ostalih država u regionu, prenose mediji.\nSejdijuov portparol Džavit Bećiri rekao je da, iako ovom samitu prisustvuju samo predsjednici iz susjedstva, to ne znači da će tako biti i ubuduće.


Slovenija i Srbija nemaju ozbiljnijih otvorenih pitanja\nPremijer Slovenije Miro Cerar izjavio je danas u Beogradu da u odnosima Slovenije i Srbije nema ozbiljnijih otvorenih pitanja i da se „ono što je bilo uspešno rešava“.\nNa zajedničkoj konferenciji za novinare posle razgovora sa premijerom Srbije Aleksandrom Vučićem, Cerar je rekao da Slovenija i Srbija imaju odlične političke i druge odnose i da ih zajedničkim sednicama vlada i saradnjom nadgradjuju.\nCerar je rekao da se održavanjem zajedničkih sednica vlada otvaraju mogućnosti za jačanje saradnje u svim oblastima, dodajući da su na današnjem sastanku dogovoreni i naredni koraci u rešavanju pitanja sukcesiji SFRJ.\nDodao je takodje da će Slovenija nastaviti da pruža podršku Srbiji na putu evrointegracija jer je Srbija važna za stabilnost Zapadnog Balkana, očuvanje mira i privredni razvoj u regionu.\nCerar je rekao i da će se Slovenija kao članica EU zalagati da se u Briselu bolje sasluša mišljenje Srbije i drugih zemalja regiona u suočavanju sa migrantskom krizom.


Dijana Savić – FMCG Summit Beograd\nmenadžer korporativnih komunikacija, Zlatiborac\nZlatiborac trade – Moskva – strateško osvajanje ruskog tržišta\nDijana Savić rođena je 6. avgusta 1987. godine. Visoko obrazovanje stekla je na Fakultetu političkih nauka, Univerziteta u Beogradu, gde je na smeru novinarstva i komunikologije diplomirala kao najbolji student generacije. Master studije komunikologije okončala je odbranom master teze „Pravo na privatnost na internetu: zakonodavni akti Evropske Unije“. Danas je doktorand Fakulteta političkih nauka, Univerziteta u Beogradu, na smeru kultura i mediji. Dodatno se usavršavala u oblasti Socijalne psihologije i Psihologije političkog ponašanja četvorogodišnjim angažmanom na Fakultetu političkih nauka u svojstvu saradnika u nastavi. Studije vrednosti su polje njenog interesovanja i naučno-istraživačkog rada.\nDugogodišnji saradnik Nemanje Kneževića, direktora Sektora marketinga i razvoja u kompaniji Zlatiborac d.o.o. zaposlena je na poziciji menadžera korprativnih komunikacija u Sektoru marketinga i razvoja.\nNjen moto je: Dok dišeš – možeš.\nProizvode kompanije Zlatiborac možete pronaći u trgovinskim lancima: Перекресток, Магнит, Бахетле, Призма, Твой Дом. Osim u trgovinskim lancima, Zlatiborac proizvodi našli su svoje mesto i u HoReCa segmentu: Большой ресторан, lanac italijanskih picerija Il Patio, Виват Пицца i drugi\nZlatiborac poseduje sertifikat koji mu omogućava izvoz na tržište Ruske Federacije. U kojoj meri koristite tu mogućnost i u kojim trgovačkim lancima se mogu naći vaši proizvodi?\nTehnički propisi Evroazijske ekonomske unije, na čelu sa Rusijom i Belorusijom, veoma su zahtevni, mada u javnosti ne vlada takvo mišljenje, zbog čega mnogi izvoznici često naprave početničku grešku. Izvozne procedure, administracija i analize proizvoda veoma su zahtevne i ne praštaju se ni najmanje greške, koje vas mogu tržišno eliminisati. Ključ je u dobroj pripremi, informisanosti, disciplini i beskompromisnom poštovanju procedura zemlje uvoznika, njenih važećih standarda kvaliteta i bezbednosti proizvoda.\nNa tržištu Ruske Federacije poslujemo veoma uspešno već osam godina, zahvaljujući posedovanju ovog sertifikata, a kako bismo obezbedili što bolje tržišno učešće i posao držali pod kontrolom, početkom 2016. godine smo otvorili ćerku kompaniju Zlatiborac trade, sa sedištem u Moskvi. Proizvode kompanije Zlatiborac možete pronaći u trgovinskim lancima: Перекресток, Магнит, Бахетле, Призма, Твой Дом. Osim u trgovinskim lancima, Zlatiborac proizvodi našli su svoje mesto i u HoReCa segmentu: Большой ресторан, lanac italijanskih picerija Il Patio, Виват Пицца i drugi.


Tanjug 5. maja 2021. 15:00\nBEOGRAD – Ministarstvo građevinarstva, saobraćaja i infrastrukture objavilo je nacrt Prostornog plana koridora autoputa Beograd-Zrenjanin-Novi Sad, prema kojem će ta saobraćajnica jednim delom prolaziti kroz parcele koje je arapska kompanija Al Dahra kupila od PKB – a.\nRadi se o tri cele i delovima 12 parcela u katastarskoj opštini Komareva Humka na području opštine Palilula.\nJavni uvid u Nacrt Prostornog plana područja posebne namene koridora autoputa Beograd – Zrenjanin – Novi Sad traje do 25. maja, svakog radnog dana u zgradama skupština gradova Beograda, Pančeva, Zrenjanina i Novog Sada, kao i u zgradama skupština opština Opovo, Kovačica, i Žabalj.\nKao deo nacrta prostornog plana, objavljena je mapa detaljne trase puta, čiji je početak na obilaznom putu (Severnoj tangenti), na budućoj petlji Ovča, istočno od sadašnjeg ukrštanja zrenjaninskog puta.\nU delu od Beograda do Zrenjanina trasa dalje vodi između naselja Jabuka i Glogonj u blizini Pančeva, gde je predviđena petlja Sefkerin/Opovo, zatim ulazi na teritoriju opštine Opovo, a potom i opštine Kovačica, gde je u neposrednoj blizini tog naselja planirana još jedna petlja.\nU gradsku zonu Zrenjanina put ulazi kroz pojas između naselja Ečka i zone aerodroma, a potom obodom industrijske zone „Jugoistok“ prelazi sadašnji državni put I – b reda Zrenjanin – Beograd i jugozapadno od naselja Mužlja, kroz Mužljanski rit, vodi ka Aradcu.\nU nacrtu Prostornog plana koridora autoputa Beograd-Zrenjanin-Novi Sad navodi da su za izgradnju autoputa potrebni delovi nekih katastarskih parcela, ali ne i o kojim se površinama radi.\nNa osnovu dostupne dokumentacije za sada nije poznato koliko će ukupno kvadratnih metara zemljišta čiji je vlasnik Al Dahra državi biti potrebno za projekat izgradnje ove saobraćajnice.\nInače, Al Dahra je skoro 17.000 hektara zemljišta, opremu, objekte i stado PKB-a u oktobru 2018. ukupno platila 121 milion evra, odnosno 4.700 evra po hektaru, jer je Zakonom o privatizaciji predviđeno da se imovina preduzeća može ponuditi po početnoj ceni od 51 odsto njene procenjene vrednosti.\nAl Dahra je kao jedini ponuđač na tenderu ponudila najnižu propisanu cenu.\nJoš nije poznato po kojoj će ceni država otkupljivati parcele koje je nedavno prodala, jer prema Zakonu o eksproprijaciji, naknada za eksproprisano poljoprivredno zemljište i građevinsko zemljište određuje se prema tržišnoj ceni takvog zemljišta.\nAutoput Beograd – Zrenjanin – Novi Sad više puta je ocenjen kao investicioni zamajac ovog dela Srbije, prvi autoput na teritoriji Banata i veza sa postojećim i budućim autoputevima u Bačkoj i južno od Beograda.\nPlanom je predviđeno da dužina kompletne buduće saobraćajnice bude 113 kilometara: Beograd – Zrenjanin 58 i Zrenjanin – Novi Sad 45 kilometara.\nFizička i pravna lica mogu dostaviti primedbe na Nacrt Prostornog plana u pisanoj formi, jedinicama lokalne samouprave u toku trajanja javnog uvida, zaključno sa 25.05.2021. godine.\nPrimedbe na Nacrt prostornog plana mogu se dostaviti i direktno Ministarstvu građevinarstva, saobraćaja i infrastrukture, Sektor za prostorno planiranje i urbanizam, Nemanjina 22-26, 11.000 Beograd.\nMesto, vreme, način i postupak održavanja javne sednice komisije za javni uvid biće naknadno utvrđeni u skladu sa epidemiološkom situacijom u Srbiji.\nDokumenta izložena na javni uvid povodom izrade Prostornog plana područja posebne namene koridora autoputa Beograd – Zrenjanin – Novi Sad mogu se pogledati na linku: www.mgsi.gov.rs/lat/dokumenti/javni-uvid-povodom-izrade-prostornog-plana-podrućja-posebne-namene-koridora-autoputa.


pedro rodrigez roma lacio fudbalski transferi\nPosle 36 godina od poslednjeg takvog slučaja (Astutiljo Malgoljo je tada Romin dres "zamenio" Lacijevim), to je danas učinio Španac Pedro Rodrigez.\nOn je iz Rome prešao u Lacio, nakon što se nije baš "dopao" Žozeu Murinju.\nNaime, 34-godišnji krilni igrač je prošle godine stigao besplatno i Čelsija u tabor "vučice", ali ga je novi strateg tog rimskog kluba, pomenuti Portugalac, skroz otpisao, a čak je odlučio i da ga ne povede na pripreme, što se baš i ne radi s igračima koji su još uvek pod ugovorom.\nU svakom slučaju, to je bilo dovoljno da Pedro zatraži hitan transfer, hitno je reagovao i gradski rival (trener Mauricio Sari je odmah stavio do znanja upravi Lacija da želi da opet radi s Rodrigezom, kog je vodio u Čelsiju u sezoni 2018/2019), pa je Španac prešao u "nebesko-plave", baš kao pre 36 godina Malgoljo.\nInače, bilo je i u međuvremenu igrača koji su nastupali za oba rimska velikana, ali svi oni, pa i naši Siniša Mihajlović i Aleksandar Kolarov, u međuvremenu bi odlazili u neki treći klub, pa tek onda se vraćali u "večni grad"\nKolarov je bio u Sitiju pre nego što je došao u Romu, a "Miha" četiri godine u Sampdoriji pre nego što se vratio u Rim, ali ne u ekipu "vučice" već među Lacijale.


Treneru BATE Borisova zabranjeno da odgovori na "nesportsko pitanje"! - Sportske.net\nTreneru BATE Borisova zabranjeno da odgovori na "nesportsko pitanje"!\nPortparol šampiona Belorusije zabranio je treneru Aleksandru Jermakoviču da odgovori na jedno od pitanja novinara istakavši da se ono ne tiče sporta.\nJermakovič: "Nismo vežbali penale"U Humskoj već miriše na Ligu šampiona!Mladenović: "Ovo je važnije od derbija!"Kiza najavio crno-belo veče: ''Da mušema ostane u Beogradu!''BATE još jači krenuo za Beograd!\nFudbaleri BATE Borisova odradili su večeras poslednji trening uoči revanš susreta plej-of faze kvalifikacija za Ligu šampiona sa Partizanom, a kako to protokol nalaže trener beloruskog tima obratio se medijima na zvaničnoj konferenciji za štampu.\nStrateg BATE Borisova Aleksandar Jermakovič bio je spreman da odgovara na postavljena pitanja a sve što je izjavio mogli ste da pročitate OVDE!\nDogodilo se, međutim, da portparol beloruskog kluba zabrani treneru Jermakoviču da odgovori na jedno pitanje istakavši da ono nema veze sa sportom iako nam se čini da takva konstatacija ne odgovora istini.\nFudbaleri Partizana su prilikom dolaska u Belorusiju prošlog ponedeljka imali problema, zadržani su na aerodromu neuobičajeno dugo, a na pitanje novinara kako je u Beogradu prihvaćena ekspedicija BATE Borisova, portparol tog kluba nije dozvolio treneru da odgovori i rekao je da se to pitanje ne odnosi na sport.\nPodsetićemo da delegaciju fudbalskog kluba Partizan niko od zvaničnika BATE Borisova nije dočekao u Minsku, dok je srpski šampion učinio sve da ekspediciji beloruskog kluba budu omogućeni svi neophodni uslovi za ugodan boravak u Beogradu.\nČini nam se da je "nesportsko" u čitavoj priči to što su predstavnici BATE Borisova učinili pre nedelju dana, odnosno ono što su svojim nečinjenjem napravili ekspediciji šampiona Srbije.\nPartizan se za sada pokazao kao odličan domaćin, a ne sumnjamo da će se i "Grobari" pokazati kao navijači koji bespoštedno bodre svoj klub ali poštuju protivnika.\nRevanš utakmica plej-of faze kvalifikacija za Ligu šampiona između Partizana i BATE Borisova zakazana je za sredu od 20.45.


Dve osobe poginule u nesreći kod Raške - SandzakHaber.Net , Sandžačke Internet Novine !\nNaslovna Sandžak Novi Pazar Dve osobe poginule u nesreći kod Raške\nDve osobe poginule u nesreći kod Raške\nOd Redakcija - 19. Novembra 2013. 0 419 Podeli na Fejsbuku\ntweet Dve osbe stradale u udesu na putu Raška – Novi Pazar u naselju Kućani, kada je “jugo” udario u autobus.\nU udesu na putu Raška – Novi Pazar u naselju Kućani stradale su dve osobe. Jedan mladić poginuo je na licu mesta, a stariji muškarac podlegao je povredama u Zdravstvenom centru u Novom Pazaru.\nNesreća se dogodila jutros oko devet časova kada je, kako nezvanično saznajemo, automobil marke “jugo”, raščanskih registarskih oznaka, sa zadnje strane udario u autobus, vlasništvo “Kavim-Sandžaktransa”.\nsandzakhaber / foto: rtvnp.rs\ntweet Prethodni tekstDanas je Svetski Dan muškaracaSledeći tekstNiču igrališta i sportski tereni u novopazarskim naseljima Redakcija\tPOVEZANE OBJAVEVIŠE OD AUTORA


Mali: U Beogradu manje od 90.000 nezaposlenih\n► Mali: U Beogradu manje od 90.000 nezaposlenih\nU Beogradu je na kraju septembra bilo 89.392 nezaposlenih, najmanje u poslednjih nekoliko decenija, izjavio je danas gradonačelnik Siniša Mali.\n"Beograd je još jednom potvrdio da je pokretač razvoja cele privrede Srbije. U avgustu je bilo 90.628 nezaposlenih a u septembru je taj broj pao ispod 90.000, dok je krajem 2013. godine bilo oko 110.000 ljudi bez posla", rekao je Mali a saopštila je pres služba Gradske uprave.\nOn je istakao da se u Beogradu otvaraju nove fabrike i gradilišta i da dolaze novi investitori.\n"Želim da pokrenem i novo zapošljavanje u gradskim komunalnim preduzećima gde nedostaje kadar – u Elektranama varioci, u GSP-u vozači. Pokrenut je taj investicioni ciklus, nikada manje nezaposlenih i to je sjajna slika našeg grada", rekao je gradonačelnik.\nOn je dodao da nezaposlenost više nije prvi problem grada i da se sada radi i na drugim stvarima poput ulepšavanja grada, asfaltiranja ulica, sređivanja vodovoda i kanalizacije, da se porodiljama da još veća pomoć, kao i socijalnim kategorijama kojima je pomoć najpotrebnija.


Upoznajte svet ... PRAŠUMA\n/ Upoznajte svet ... PRAŠUMA Zoom\nLavovski popust\tFranceska Kjaponi\tUpoznajte svet ... PRAŠUMA Budite prvi koji će oceniti ovaj proizvod\nKo su, kako su građene, gde žive, kada love, kakve su im navike i kako se ponašaju? Koliko mladunaca imaju i koliko područje zauzimaju životinje u prašumi? Dragulj od knjige sa mnogo lepih crteža i neobičnih fotografija koje otkrivaju životinjski svet raznih područja.\nKo su, kako su građene, gde žive, kada love, kakve su im navike i kako se ponašaju? Koliko mladunaca imaju i koliko područje zauzimaju životinje u prašumi? Dragulj od knjige sa mnogo lepih crteža i neobičnih fotografija koje otkrivaju životinjski svet raznih područja. Komentari\nRSD 176.00\tUpoznajte svet ... ŠUMA


source.ba | Vlasnici VW-ovih vozila u Njemačkoj će dobiti odštetu uprkos prekidu pregovora\nVolkswagen će platiti 830 miliona eura vlasnicima svojih vozila s dizelskim motorima u Njemačkoj, uprkos prekidu pregovora s predstavnicima potrošača o tužbi, objavio je u petak proizvođač automobila.\nPlaćanje, koje je dogovoreno ranije, bit će vršeno "čak i bez podrške Saveza njemačkih udruženja za zaštitu potrošača (VBZV)", objavio je VW nakon sastanka Uprave u sjedištu kompanije u Wolfsburgu.\nVijesti objavljene ranije u petak navodile su da su razgovori između VW-a i VBZV-a, koji su započeli u januaru, propali. VW je kao razlog naveo zahtjev za 50 miliona eura za sudske troškove.\nSuprotno tome, predstavnik VBZV-a Klaus Mueller rekao je da se zalažu za transparentan, pouzdan i siguran sistem namirenja za 400.000 njemačkih vozača koje predstavljaju.\nNajavljujući da će isplata biti izvršena, VW je objavio da formalni raspad pregovora o nagodbi "ne smije biti na štetu kupaca".\nPrema podacima VW-a, svaki od između 400.000 i 470.000 vlasnika bi trebao dobiti od 1.800 do 2.100 eura.\nVolkswagen je u septembru 2015. priznao da je manipulirao emisijama izduvnih gasova dizelskih motora nakon inspekcija koje su provele vlasti i stručnih istraživanja u SAD-u.\nSoftver određenih motora bio je podešen tako da se pri radu na cestama emituje znatno više toksičnog dušikovog oksida (NOx) nego u testovima.\nTo otkriće je rezultiralo tužbama protiv kompanije u zemljama širom svijeta, odštetom u milijardama dolara, kao i optužbama protiv bivših visokih rukovodilaca, javlja dpa.


Jeziva povreda Pola Džordža\nHome » Featured » Jeziva povreda Pola Džordža\n1. avgusta 2014. godine na prijateljskom susretu u sklopu priprema za Svetsko prvenstvo u Španiji, u Las Vegasu sastali su se američke reprezentativci podeljeni u dva tima. Meč „plavih“ i „belih“ koji se odigravao u gradu „poroka“ trebalo je da posluži za uigravanje američkog tima, ali i kao prilika da publika u Las Vegasu pozdravi američke reprezentativce, ali je nažalost umesto toga ostao upamćen po izuzetno teškoj povredi tada jednog od najboljih američkih košarkaša i zvezde Indijana Pejsersa, Pola Džordža.\nU poslednjoj četvrtini, pri vođstvu „belih“ od 81:71, Pol Džordž je pokušao da spreči Džejmsa Hardena da poentira u kontranapadu svoje ekipe i onda je u pokušaju da izblokira popularnog „Bradonju“ prilikom doskoka udario u konstrukciju koša. Desna noga mu se prilikom tog udarca totalno okrenula, pa se odmah videlo da će povreda osim što izgleda jezivo, imati i velike posledice po Džordža. Videvši šta se dešava selektor Amerikanaca Majk Kžiževski odmah je odlučio da prekine taj trening meč. Roditelji igrači odmah su došli na parket, gde su tešili svog sina dok je ovaj čekao nosila, koja su trebala da ga odvezu sa parketa pravo u bolnicu. Pirzor je bio zaista jeziv, navijači u dvorani u šoku su sklanjali pogled sa parketa, dok su se igrači na terenu zajedno pomolili za Džordža. Iako je većina igrača delovala potpuno izgubljena i u najmanju ruku zbunjena dešavanjima, medijima je najinteresantniji bio šok koji je doživela tadašnja zvezda Kavalirsa Kajri Irving, koji je dugo posle incidenta potpuno potrešen viđenim plakao kraj parketa u zagrljaju svog oca.\nAmerički košarkaši bili su u potpunom šoku zbog jezive povrede koju je doživeo Pol Džordž.\nUbrzo posle incidenta Pol Džordž je uz ovacije sa tribina iznesen iz dvorane, a potom i prebačen u bolnicu gde je hitno operisan. Tada se saznala i težina njegove povrede, pošto su lekari zvanično saopštili da je Pol Džordž doživeo dvostruki prelom desne potkolenice. „Mi smo uz Džordža, njegovi roditelji su sa njim kao i ljudi iz Indijane. Tako i treba da bude. Molim vas za strpljenje!“ – rekao je novinarima odmah posle povrede Džordža selektor Kžiževski. Ubrzo pošto je uspešno operisan javnosti, koja je i dalje bila u šoku povredom koju je doživeo, obratio se objavom na društvenim mrežama i sam Pol Džordž: „Hvala svima na podršci. Biću dobro i vratiti se bolji!“ – pisalo je u tom kratkom „saopštenju za javnost“ Pola Džordža.\nU februaru naredne godine Pol Džordž se vratio treninzima, a prvi zvanični meč odigrao je malo više od devet meseci pošto je doživeo tešku povredu, 5. aprila 2015. godine kada se Indijana sastala sa Majamijem. Iako su mnogi sumnjali u to, Pol Džordž je uspeo potpuno da se oporavi i da se vrati na košarkaški nivo na kome je bio pre teške povrede doživene u Las Vegasu. Kako je izgledala jedna od jezivijih sportskih povreda, koja je na više meseci udaljila Pola Džordža od parketa, možete se podsetiti na snimku koji je pred vama. Upozoravamo vas da je snimak uznemirujući i da nije za one sa slabim stomakom.


Plivači "Leotara" osvojili 15 medalja u Kragujevcu | Trebinje Live\nPlivači "Leotara" osvojili 15 medalja u Kragujevcu\nČlanovi Plivačkog vaterpolo kluba /PVK/ "Leotar", osvojili su 15 medalja na "Đurđevdanskom kupu", koji je održan u Kragujevcu u organizaciji PK "Foka".\nPlivački vaterpolo klub „ Leotar “ na ovom takmičenju predstavljalo je 13 plivač, koji su osvojili tri zlatne i po šest srebrnih i bronzanih medalja.\nZlatne medalje osvojili su: Miloš Ćeranić u disciplini 200 metara mješovito, Helena Jovanović u disciplini 50 metara delfin i Sanja Krivoglav u disciplini 100 metara leđno.\nSrebrne medalje osvojili su: Srđan Kurtović u disciplinama 50 metara slobodno i 50 metara delfin, Miloš Ćeranić u disciplini 100 metara leđno, Milan Bajčetić u disciplini 50 metara delfin, Lara Pujić u disciplini 50 metara prsno i Luka Petrović u disciplini 100 metara prsno.\nBronzane medalje osvojili su: Sara Ratković u disciplini 50 metara delfin, Sanja Krivoglav u disciplini 100 metara delfin, Miloš Ćeranić u disciplini 4 x 50 metara mješovito, Veljko Jovanović u disciplini 4x50 metara mješovito, Nikola Lješković u disciplini 4x50 metara mješovito i Nikola Telebak u disciplini 4x50 metara mješovito.\nNa takmičenju je učestvovalo ukupno 17 klubova sa 214 takmičara od čega 124 u muškoj i 90 u ženskoj konkurenciji.


Prva "životinja" koja ne diše otkrivena slučajno | Original\n27/02/2020 27/02/2020 Budi aktuelan by editor\nPrva “životinja” koja ne diše otkrivena slučajno\nSada su naučnici otkrili sićušnog parazita nazvanog Henneguya salminicola, koji ima manje od 10 ćelija, živi u mišićnom tkivu lososa i – ne diše. Izgleda da je H. salminicola prva životinja, odnosno poznati višećelijski organizam koji živi bez kiseonika.\n“Smatralo se da je aerobna respiracija (ćelijsko disanje) sveprisutna kod životinja, ali sada je potvrđeno da to nije slučaj” izjavila je Doroti Huhon, zoolog Univerziteta Tel Aviv u Izraelu.\nOna i njen tim ispitali su i sekvencirali gene H. salminicole, a svoje istraživanje objavili u ponedeljak u žurnalu “Zbornik Nacionalne akademije nauka”. Naučnici su otkrili da ovaj parazit, koji je blisko povezan sa meduzama, nema DNK mašineriju neophodnu da “diše”, odnosno nema mitohondrije koji se smatraju “elektranom” ćelija, jer koristi kiseonik da napravi energiju.\n“Naše otkriće pokazuje kako evolucija može ići u čudnim smerovima. Aerobna respiracija je glavni izvor energije, a ipak mi nailazimo na životinju koja je odustala od ovog ključnog puta“, istakla je Huhon.\nNeki jednoćelijski životni oblici su evoluirali da prežive bez kiseonika i takođe nemaju mitohondrije, piše Blic pozivajući se na Cnet.\nMnogo bakterija i protozoa može živeti bez kiseonika, poput onih na dnu okeana bizu hidrotermalnih ventila i nekih ljudskih patogena koji žive u telu. Umesto kiseonika, oni svoju energiju dobijaju fermentacijom ili koriste druge molekule, poput žive i gvožđa.\nAli, kako H. salminicola generiše svoju energiju još nije poznato. Huhon ukazuje da ovaj parazit možda privlači kiseonik iz ćelija lososa ili je evolucijom razvio slične metode kao jednoćelijski organizmi.\nPročitaje i: Naučnici otkrili kiseonik izvan Mlečnog puta\nTagovi: Henneguya salminicola kiseonik životinja životinja koja ne diše\nBudi zdravDeci u Britaniji zabranjeno da udaraju loptu glavom


Fon Kramon: Kosovo je doživjelo ozbiljnu političku nestabilnost, Izbori će biti veliki izazov ⋆ Balkan PlusBalkan Plus\n14.01.2021 u 10:00\nFon Kramon: Kosovo je doživjelo ozbiljnu političku nestabilnost, Izbori će biti veliki izazov\n“To pokazuje posvećenost međunarodne zajednice. Kancelarija Evropske unije na Kosovu takođe pruža značajnu podršku svojom stručnošću. Budući da se tamo verovatno neće videti veliki broj nezavisnih međunarodnih posmatrača, sada je važnije nego ikad imati odgovarajući broj domaćih posmatrača. Zbog toga će biti neophodno pribaviti potrebnu finansijsku podršku“, ocenila je Fon Kramon.\n“Ugroženo je njihovo osnovno demokratsko pravo i ovom pitanju treba odmah pristupiti“, napomenula je Fon Kramon.\n“Bilo je meseci bez ikakve vlade i bez funkcionalne parlamentarne većine. To ne utiče samo na nivo upravljanja, već u vreme pandemijske krize utiče i na ljudske živote. Stoga pozivam sve političke aktere da razmišljaju o budućnosti i razgovaraju o mogućim većinama i koalicijama, čak i pre izbora, kako bi se obezbedila nesmetana tranzicija i što je pre moguće uspostavila funkcionalna vlada“, poručila je fon Kramon.


06.01.2021 u 22:00\nKavijar, oktopod, topla čokolada...\nOktopod, kavijar, golubije meso, topla čokolada… nije ovo jelovnik nekog ekskluzivnog restorana, već su to jela kojima je u vreme baroka beogradska aristokratija mastila brke. Bogatih gozbi bilo je i na austrijskom dvoru, ali i na trpezama uglednih Srba. – Kada su trupe princa Eugena Savojskog avgusta 1717. godine ušle u Beograd, njegovo lice promenjeno je zauvek. Zapušteni i ratovima oštećeni orijentalni grad poprimio je oblik baroknog utvrđenja, sa mrežom ulica koje su se sekle pod pravim uglom. Pored tvrđave, gradile su se i palate, crkve, kuće, bolnice, škole... Ovakvom scenografijom postavljena je i pozornica za spektakle: organizovanje balova, svetkovina, proslava, uživanja u opijanju i prežderavanju – objašnjava Rade Milić, iz Centra za urbani razvoj. Dah tog raskošnog života sa


Prevod danski jezik Beograd - Smart Solutions Team\nPrevod danski jezik Beograd\nPrevodliačka agencija sa iskustvom radi prevod danski jezik Beograd po povoljnim cenama u tačno predviđenim terminima. Preciznost i sigurnost su na prvom mestu.\nDobar prevod danski jezik Beograd u ovlašćenoj agenciji\nPrevod danski jezik Beograd u našoj agenciji za prevođenje možete uraditi kad god vam je to neophodno. Na osnovu vaših potreba i zahteva u vezi sa pravodom danski jezik Beograd, možemo ga uraditi sa overom ili bez overe od strane sudskog tumača. Naša prevodilačka agencija poseduje kvalifikacije i dozvole izdate od strane nedležnih državnih organa kako bismo mogli neometano da radimo sve vrste prevoda. Prevod danski jezik Beograd za nas predstavlja ozbiljan i kompleksan zadatak kom sa pristupamo sa velikom odgovornošću kako bi klijenti bili potpuno zadovoljni krajnjim ishodom saradnje.\nPrevod danski jezik Beograd po povoljnim cenama\nNaša prevodilačka agencija poseduje sve kvalifikacije za izradu proverenih i preciznih prevoda. Prevod danski jezik Beograd radimo po cenama koje su prilagođene platežnoj moći naših sugrađana. Cilj nam je da sve svoje klijente zadovoljimo kako pristupačnom cenom, tako i kvalitetom usluge koja se odnosi na prevod danski jezik Beograd. Povoljne cene i prevodi koji su urađeni od strane profesionalnih prevodilaca najbolja su preporuka da se opredelite upravo za našu agenciju koja će se postarati da svaki prevod danski jezik Beograd bude savršen.\nDokumenta i tekstovi za prevod na danski jezik Beograd\nPrevod danski jezik Beograd kod nas možete uraditi za lične karte, pasoše, diplome, ugovore i drugu dokumentaciju koja se mora prevoditi u obavljanju međunarodnih poslovnih prepiski. Svaki prevod danski jezik Beograd u skladu sa vašim željama možemo overiti. Predmet prevoda mogu biti i kupoprodajni ugovori, pravni i ekonomski spisi, ali i tekstovi vezani za sferu prirodnih ili društvenih nauka koji mogu biti obrazovnog karaktera. Prevod slovački jezik Beograd radimo i za umetničke tekstove iz oblasti kulture i književnosti koji su od velikog kulturološkog značaja.


Izvor: Luftika.rs, 22.Jan.2022, 18:24\nMnoge sudbine završene su i određene, a neke i dalje uspevaju da odolevaju svim nedaćama, izazovima i opasnostima. Priča malog Mustafe i njegovog oca Munzira El Nezela već je obišla svet kroz >> Pročitaj celu vest na sajtu Luftika.rs << fantastičnu fotografiju. Sada, njih dvojica se ponovo nalaze na fotografiji koja staje u red favorita u bilo kom takmičenju za najbolju fotografiju ove godine.\nFoto: AP Photo/Alessandra Tarantino Sirijska porodica bila je presrećna kada je saznala da će dobiti italijanske vize. El Nezel je rekao kako je Mustafa kada su mu rekli napravio salto i rekao mu da ga voli.\n21:37: Šekler o majmunskim boginjama: "Kada kažem u bliskom kontaktu, ...\n21:37: Košarka, Micić, Evroliga: Efes odbranio evropski tron, srpski i...\n21:36: Mišel: U narednim sedmicama sastanak u Briselu o "mapi puta"\n21:36: Vidović: Veću pažnju usmjeriti na pomoć izvoznicima\n21:35: MVP i dve titule, Micić stigao Rebraču i Danilovića!\n21:35: Najmanje pet osoba poginulo u avionskoj nesreći u Francuskoj\n21:34: Vaterpolisti Novog Beograda šampioni Srbije


Podrška Ministarstva za obrazovanje, mlade, nauku, kulturu i sport i Pedagoškog zavoda neće izostati ni u ovoj školskoj godini\nOdržan sastanak sa aktivima nastavnika\nU organizaciji Ministarstva za obrazovanje, mlade, nauku, kulturu i sport i Pedagoškog zavoda Bosansko-podrinjskog kantona Goražde danas je održan sastanak sa Aktivom nastavnika osnovnih škola iz nastavnog predmeta matematika i Aktivom nastavnika iz nastavnog predmeta informatika u srednjim školama.\nNa sastanku je razgovarano o poboljšanju rada nastavnika iz ovih nastavnih predmeta u smislu prenošenja i usvajanja znanja učenika sve u cilju da se u ovoj školskoj godini dođe do što boljih ishoda u učenju.\nJednoglasnom odlukom prihvaćeno je da se realizacija nastavnih planova i programa u svim osnovnim školama kada je riječ o nastavnom predmetu matematika provodi na isti način zbog horizontalne prohodnosti iz tog predmeta. Nastavnici su predložili da se sedmična norma iz ovog predmeta smanji za jedan čas kako bi to vrijeme bilo iskorišteno za rad sa nadarenim učenicima kroz pripremu za školska takmičenja.\nKada je riječ o nastavnom predmetu informatika u srednjim školama na sastanku je razgovarano o mogućnostima revidiranja nastavnih planova i programa kako bi se pratio trend informatičke tehnike s ciljem kvalitetnog obrazovanja iz ovog predmeta. Svaka promjena i inovacija u ovoj oblasti iziskuje finansijska sredstva u smislu nabavke nove opreme i instaliranje programa te je konstatovano da je potrebno u budžetu planirati sredstva kako bi svaki učenik imao dostupan računar.\nMinistrica za obrazovanje, mlade, nauku, kulturu i sport Azra Kuljuh i direktorica Pedagoškog zavoda Dika Makota ovom prilikom uputile su riječi podrške nastavnicima, kako bi se ispoštovali pedagoški standardi i nastavni planovi i programi.


Sve publikacije, Bilten o pitanjima unutrašnjih poslova EU i Srbije broj 19\nBilten o pitanjima unutrašnjih poslova EU i Srbije broj 19\nBroj preuzimanja: 1528\nPred vama je devetnaesti broj Biltena o pitanjima unutrašnjih poslova EU i Srbije. Cilj publikacije je da svi zainteresovani budu upoznati sa aktivnostima EU u policijskoj i pravosudnoj saradnji u krivičnim stvarima, kao i sa procesom reforme policije u Srbiji. Na kraju biltena predstavljamo vam aktuelna dešavanja bezbednosne saradnje u jugoistočnoj Evropi i najnovije publikacije iz oblasti unutrašnje bezbednosti.\nU odeljku o Evropskoj uniji možete da pronađete tekstove o akcionom planu Evropske strategije unutrašnje bezbednosti, novom pristupu EU u prevenciji trgovine ljudima, kao i aktuelnosti o Šengenskom sporazumu — novim državama na tzv. beloj šengenskoj listi i dileme oko Bugarske i Rumunije.\nNakon toga, predstavljamo nacrt strategije razvoja policije od 2011. do 2014. godine, komentare na dva nacrta zakona — o privatnoj bezbednosti i detektivskim poslovima. Zatim sledi ocena Evropske komisije o reformi policije u Srbiji, kao i reagovanja građana o početku rada komunalne policije. Zbirka predloga praktične politike za reformu policije u Srbiji predstavljena je u Novom Pazaru. Ovom prilikom možete pročitati sa kojim se problemima suočavaju građani u tom delu Srbije.\nNa kraju biltena je pregled aktivnosti sa samita u Briselu o odnosima EU i zapadnog Balkana u pravosuđu i unutrašnjim poslovima. Tekst koji vam predstavljamo u ovom broju biltena je uticaj visokog obrazovanja na ponašanje policijskih službenika.\nViše informacija o biltenu na: sasa.djordjevic@bezbednost.org\nTagovi: pravosuđe, unutrašnji poslovi, policija, Srbija, Evropska unija, vladavina prava, bilten


Uklanjanje objekta preduzeća DES - izgradnja stambenog kompleksa sa 150 stanova\nZa DES se predviđa uklanjanje fabrike i gradnja stambenog kompleksa\nUrbanistički plan kojim se predviđa uklanjanje objekta preduzeća DES zarad izgradnje stambenog kompleksa, te proširenje porodilišta Betanija i nadogradnja vrtića u Slobodana Bajića, nalazi se trenutno na javnom uvidu pred građanima.\nRadi se o izmenama Plana detaljne regulacije Blokova između ulica Novosadskog sajma, Mičurinove, Bulevara kralja Petra Prvog i Branimira Ćosića koji je pred javnošću na uvidu do 27. novembra.\nKako se navodi u nacrtu odluke, izmene plana se odnose na tri lokacije - na prostor od 0,93 hektara u Ulici Bogdana Garabantina gde se nalazi preduzeće DES, zatim prostor Klinike za ginekologiju i akušerstvo površine 2,26 hektara i na lokaciju u Slobodana Bajića površine od 0,4 hektara, gde je sada vrtić.\nZa DES se predviđa uklanjanje fabrike i gradnja stambenog kompleksa sa zgradama od pet spratova na oko 40 odsto postojeće površine parcele. Budući stambeni kompleks bi imao 150 stanova od 70 kvadrata i 2.260 kvadrata poslovnog protora u prizemlju, a ne bi imao suterenske ili podrumske garaže, kao ni galerije ili međuspratove, dok bi peti sprat bio uvučen za dva metra.\nU izmenama plana se navodi da bi budući stambeni kompleks na mestu DES-a trebalo da ima minimum 25 odsto zelenila, dok ostali prostor otpada na saobraćajne površine i parking prostore, dečije igralište, sportske terene i druge površine, prenosi 021.rs.\nZa prostor porodilišta se predviđa proširenje kompleksa ove zdrastvene ustanove na obližnje stambene objekte u Ulici Slobodana Bajića. Na mestu dela sadašnjeg parkinga i kuća predviđa se Gradsko porodilište sa neonatologijom visine do tri sprata, s tim da se ostavlja mogućnost da se prilikom gradnje napravi i topla veza sa postojećim objektima Klinike za ginekologiju i akušerstvo koja ne bi ometala prolaz vozila i pešaka. Za prostor ove zdravstvene ustanove ostavljena je i mogućnost da se ispod postojećeg parkinga napravi podzemna garaža.\nZa prostor gde je objekat Predškolske ustanove "Radosno detinjstvo" u Slobodana Bajića izmenama plana se predviđa rekonstrukcija i proširenje kapaciteta postojećeg vrtića do visine od jednog sprata.


Sekvence – Muzej savremene umetnosti u Beogradu\nIzložba ne proizvodi sveobuhvatni narativni tekst o umetnosti naznačenog perioda, niti je to, i kada bi se htelo, moguće putem izložbe zasnovane samo na jednoj kolekciji, ma koliko se reprezentativnom za epohu smatrala.\nTreba se podsetiti da su, počevši od revizionizma „nove istorije umetnosti” sedamdesetih, klasteri promenljivih narativa zamenili totalizirajuće diskurse „mandatne istorije umetnosti” (Hans Belting). Nova istorija umetnosti dovela je u pitanje kanone i kategorizacije, reprezentacijsku i genealošku logiku, kao i kriterijume uključivanja i isključivanja, na kojima su počivale velike pripovesti istorije moderne umetnosti, nacionalne i internacionalne. Ona je otvorila nove prolaze u svet moderne umetnosti, čije su strukturalna dinamika, raznovrsnost i kulturne specifičnosti bile prikrivene jednodimenzionalnom logikom autonomnog i linearnog razvoja. Istorijsko-umetnička nauka je, obogaćena interdisciplinarnim ukrštanjima, postala policentrična, polifona i disperzivna, pristupajući umetnosti prošlosti kao „otvorenoj situaciji”, nudeći mnoštvo modela navigacije, povezivanja, interpretacije i izvođenja znanja o umetnosti. Neprekidna produkcija narativa koji iznova pišu istoriju umetnosti, „s imenima i događajima koji se pojavljuju, nestaju, ponovo pojavljuju i ponovo nestaju” (Boris Grojs), legat je dinamičnog razvoja naučne discipline, kao i postmodernog odustajanja od statične istorijske perspektive.\nPrincipi nove istorije umetnosti, čijeg srodnika nalazimo u „novoj muzeologiji”, na različite su se načine ispoljavali u muzejskim politikama izlaganja, uključujući Muzej savremene umetnosti, u kojem je 2002. godine postavljena izložba „Jugoslovenski umetnički prostor 1900–1991”, autora Ješe Denegrija, strukturirana po principu tematskih sredina ili „problemskih priča”. Izložba je donela radikalan raskid s linearnim istorijskim narativima u domaćoj muzejskoj praksi, trasirajući put novom i kritičkom čitanju jugoslovenskog modernizma i postmodernizma. Sve to u vreme kada su, nakon raspada socijalističke Jugoslavije, konstrukcije nacionalnih istorijsko-umetničkih narativa u novostvorenim državama bile uveliko na delu, i kada je na naučnoj osnovi, bez patosa jugonostalgije, bilo nepohodno sačuvati od nacionalističkog revizionizma objektivnu činjenicu postojanja jugoslovenskog umetničkog prostora. Dvostruki zadatak izložbe – reafirmacija „jedne velike minule istorije” (Denegri) i uvođenje principa nove istorije umetnosti u politiku izlaganja – uspešno je obavljen, najavljujući početak nove ere Muzeja savremene umetnosti, ali služeći i kao izazov za budući rad s kolekcijom, kao što je ovaj.\nZa Denegrijev projekat, kao i za „Sekvence”, umesto termina „stalna postavka”, standardizovanog za ovaj tip izložbe („iz kolekcije”), tendenciozno koristimo svakidašnji i neutralni termin „izložba”, s namerom uklanjanja aure konsekracije i dugovečnosti koju termin stalna postavka konotira, naročito u domaćoj javnosti. Izložba koja odbija da se nazove stalnom postavkom jeste izložba koja denaturalizuje ideologemu muzeja-svetilišta, koja počiva na krutoj diferencijaciji večnog i prolaznog, kanonske i nekanonske umetnosti, centrirajući interes za umetnost oko kulta „remek-dela” i „velikih majstora”. Muzeji savremene umetnosti danas sve više daju prostor povremenim izložbama nego stalnoj postavci, što je, između ostalog, posledica gubljenja normativne funkcije muzeja, koju su preuzela bijenala, masovni mediji i tržište. S druge strane, pojam izložbe, koji konotira temporalnost, promenljivost i medijaciju, usklađen je s pokretljivošću i mnoštvenošću kustoskih diskursa, kao i stalnim preispitivanjem i raspravljanjem vrednosti, na čemu ti diskursi po pravilu insistiraju. Naposletku, ova megaizložba, koja zauzima celokupan izložbeni prostor Muzeja, ograničenog je trajanja, jer će buduće povremene izložbe iziskivati dekroširanje određenog broja sekvenci, što je anticipirano koncepcijom izložbe.\n„Sekvence” uspostavljaju jednu moguću trajektoriju kretanja kroz arhipelage umetnosti dvadesetog veka, unoseći nov upis u korpus postojećeg znanja i ispisujući jednu varijantu istorije moderne i savremene umetnosti. Uvažavajući postojeće epistemološke koordinate i analitičke matrice, izložba donosi remapiranje, korekciju i prevrednovanje istorije umetnosti 20. veka, uz reinvenciju nekih zapostavljenih i marginalnih pojava. Ona insistira na mnoštvenosti estetskih ideologija, umetničkih idiolekata i kulturnih identiteta, na višeglasju i nesaglasju, kontinuitetima i diskontinuitetima, na srodnostima, podudarnostima, razlikama i konfrontacijama, koje obeležavaju heterogene svetove moderne i savremene umetnosti. Njena namera je da pokaže da je jugoslovenski umetnički prostor bio pluralan, decentralizovan i multikulturalan, kao i da dinamika zbivanja na umetničkim scenama u Jugoslaviji, pogotovo u onoj socijalističkoj (gde je razvijen moderan sistem umetnosti), nije bila suštinski drugačija od dinamike zbivanja na scenama u Evropi i svetu.


Domu zdravlja "Dr Boško Vrebalov" 2,8 miliona dinara za radionice i preventivne preglede\nDomu zdravlja „Dr Boško Vrebalov“ 2,8 miliona dinara za radionice i preventivne preglede\nDomu zdravlja „Dr Boško Vrebalov“ pripalo je 2.830.000 dinara za projekat ”Bolje prevencija, nego intervencija” čiji je cilj povećanje kvaliteta zdravstvene zaštite i procenta registrovanih ženskih osoba uključenih u ciljani pregled za rano otkrivanje raka grlića materice na teritoriji Grada Zrenjanina.\nMinistar zdravlja dr Zlatibor Lončar uručio je u petak, 29.11.2019. godine ugovore o finansiranju i realizaciji projekata usmerenih na unapređenje kvaliteta zdravstvenih usluga u primarnoj zdravstvenoj zaštiti za 83 doma zdravlja, ukupne vrednosti 270.000.000 dinara odnosno 2,3 miliona evra.\nUručujući direktorima domova zdravlja ugovore o bespovratnim finansijskim sredstvima, ministar dr Zlatibor Lončar istakao je da je čvrsto opredeljenje Ministarstva zdravlja da se kvalitet zdravstvene usluge u primarnoj zdravstvenoj zaštiti dodatno unapredi.\nMeđu potpisnicima ugovora bio je i dom zdravlja “Dr Boško Vrebalov” Zrenjanin kome je opredeljeno 2.830.000 dinara za projekat ”Bolje prevencija, nego intervencija”. U okviru projekta realizovaće se 24 radionice u gradu Zrenjaninu i naseljenim mestima opštine na kojima će korisnici dobiti sve potrebne informacije o neophodnosti preventivnih ginekoloških pregleda. Za potrebe realizacije radionice biće pripremljen edukativno – promotivni materija koji će sadržati sve potrebne informacijama o rizicima usled neobavljanja preventivnih pregleda na rak grlića materice. Radi što boljeg odziva korisnika na radionice biće organizovana medijska kampanja kroz intenzivno informisanje javnosti o aktivnostima na projektu, radionice, skrininzi u opštini Zrenjanin. U okviru projekta biće nabavljen kolposkop koji će se koristiti kao dopunska dijagnostika u preventivnim pregledima.\nDr Gordana Đurić , direktorka Doma zdravlja „Dr Boško Vrebalov“ (levo)\nDom zdravlja nabavlja novi kolposkop u cilju bolje…\nTagovi:dom zdravlja dr bopko vrebalov, Vesti Zrenjanin


Međunarodna konferencija "Pobunjeni gradovi" | News | Designed.rs - Dizajn web portal\nMeđunarodna konferencija "Pobunjeni gradovi"\nPočinje velika međunarodna konferencija "Pobunjeni gradovi" - učesnici iz preko 60 gradova!\nU petak 7. juna počinje velika međunarodna konferencija "Pobunjeni gradovi / Fearless cities", posvećena lokalnim političkim pokretima iz Srbije, regiona i Evrope.\nInicijativa Ne davimo Beograd biće domaćin učesnicima iz preko 60 gradova iz kojih dolaze predstavnici raznih političkih pokreta, inicijativa, organzacija i grupa koje se bave zaštitom javnih dobara, socijalnom sigurnošću, pristupačnim stanovanjem, dostupnošću komunalnih usluga, ekološkom pravdom, zadrugama, decentralizacijom upravljanja i solidarnošću.\n*Ceo program konferencije možete naći na ovom linku.\n*Spisak svih govornika sa biografijama i fotografijama možete naći na ovom linku.\nU petak će se na panelu "Jedan region, ista borba" od 19:15 časova, u sali opštine Stari Grad, Makedonska 42, razgovarati o sličnostima i razlikama lokalnih borbi u gradovima kao što su Beograd, Zagreb, Tirana, Sarajevo, Priština i Skoplje, kao i o tome da li su nove političke snage vesnici i drugačijih odnosa u regionu.\nSubota 8. jun je dan kada ćete imati priliku da iz prve ruke čujete više o fenomenu municipalizma, koji ostvaruje značajne rezultate na izborima za lokalne parlamente od Barselone i Madrida, preko Napullja, Berlina do Zagreba na panelu "Municipalizam (opštinarstvo) nova snaga Evrope" koji počinje u 17h u Dorćol placu, Dobračina 59b.\nNa posebnom delu programa, u nedelju 9. juna od 16 časova, u kulturnom centru Grad, Braće Krsmanović 4, na panelu "Feminizacija politike - ravnopravnost je mnogo više od kvota" upoznaćemo se sa praksama građanskih pokreta u Evropi u postizanju ravnopravnost između žena i muškaraca, ali i sprovođenja drugačije politike koja transformiše odnose moći u našem društvu.\nU okviru završnog dela konferencije, od 18h, takođe u kulturnom centru Grad, biće reči o lokalnim borbama koje su, širom Srbije, mobilisale i inspirisale hiljade građana i građanki da izađu na ulice i da se suprotstave oduzimanju gradova iz njihovih ruku. Razgovor će se voditi sa predstavnicima članica Građanskog fronta.\nKonferencija Pobunjeni gradovi donosi i veoma bogat prateći program za sve učesnike, pa su tako predviđene brojne vođene ture i obilasci Kaluđerice, novobeogradskih blokova, Begrada na vodi, radničkog muzeja Trudbenik, tura u Muzeju Jugoslavije, kao i biciklistička tura Beogradom za koju vlada veliko interesovanje.\nPosetioci se mogu prijaviti i za radionice posvećene bezbednosti na internetu, poštovanju prava LGBTI osoba, kao i pravu svih građana na pijaću vodu.\nU subotu 8. juna, od 22h u Dorćol placu, biće održan i koncert na kome će za posetioce i zainteresovane građane svirati Gipsy Mafia, bend Crvi i Skrech Majstor Ljuban.\n*Svi programi konferencije Pobunjeni gradovi su besplati, ali je neophodna prethodna registracija na ovom linku.


Primirje u Gazi: Početak povratka normalnom životu\nPrimirje u Gazi, izraelska vojska na položajima\nRojters, priredio Slobodan Kostić\nNeograničeni prekid vatre u ratu Gazi između Izraela i Palestine se poštuje, dok se premijer Benjamin Netanjahu suočava sa oštrim kritikama u medijima povodom kampanje koja je okončana bez pobednika.\nNa ulicama ranjene palestinske enklave kojom vlada Hamas, ljudi su krenuli ka prodavnicama i bankama, pokušavajući da se vrate uobičajenom životu nakon sedmonedeljnih sukoba.\nS druge strane, u Izraelu su utihnule sirene koje su upozoravale na raketne napade iz pojasa Gaze, mada komentatori u medijima ne skrivaju razočaranje Netanjahuovim rukovođenjem tokom najdužeg perioda izraelsko-palestinskog nasilja u ovoj deceniji.\n„Nakon pedesetodnevnih borbi u kojoj je teroristička organizacija ubila desetine vojnika i civila, urušila mir svakodnevice i dovela zemlju u stanje ekonomskog urušavanja... očekujemo nešto više od običnog saopštenja o prekidu vatre“, napisao je dobar poznavalac tamnošnjih prilika Šimon Šifer u najtiražnijem izraelskom listu "Jediot ahronot".\n„Očekivali bismo da premijer ode u kabinet predsednika i da ga obavesti da podnosi ostavku.“\nNetanjahu, koji se neprekidno suočava sa oštrim kritikama čvrstorukaša iz koalicione vlade koji su insistirali na nastavku vojnih operacija do uništavanja Hamasa, nije se oglašavao povodom dogovora o primirju koji je inicirao Egipat.\nPalestinske zdravstvene službe saopštile su da je 2.139 ljudi, najvećim delom civila, uključujući više od 490 dece, ubijeno u Gazi od 8. jula kada je Izrael pokrenuo ofanzivu sa, kako je rečeno, ciljem da se zaustavi granatiranja.\nNa izraelskoj strani poginulo je 64 vojnika i šest civila.\nDva Palestinca sede u ruševini jedne zgrade u Gazi\nIzrael tvrdi da je zadao težak udarac Hamasu, ubivši nekoliko njegovih vojnih čelnika i uništavajući podzemne tunele koje su islamističke grupe koristile da bi se ubacile u Izrael.\nS druge strane, Izrael je skoro dva meseca bio na udaru raketa koje su dovela do egzodusa ogromnog broja ljudi u pograničnim delovima i postale deo svakodnevice u tom strateški značajnom području.\nPrekid vatre podrazumeva trajni prekid neprijateljstava, trenutno otvaranje graničnih prelaza između Gaze i Izraela i Egipta i proširenje područja za ribolov u Mediteranu.\nJedan visoki zvaničnik Hamasa izrazio je spremnost da snage palestinskog predsednika Mahmuda Abasa koga podržava Zapad, i jedinstvena vlada koju je formirao u junu, kontrolišu prolaz brodova.\nEgipat i Izrael doživljavaju Hamas kao bezbednosnu pretnju i traže garancije da se na prostor Gaze gde živi 1.8 miliona ljudi neće unositi oružje.\nU drugoj fazi primirja koja bi trebalo da usledi mesec kasnije, Izrael i Palestina trebalo bi da započnu razgovore o izgradnji luke u Gazi, oslobađanju zarobljenika Hamasa na okupiranom području Zapadne obale, moguće u zamenu za preuzimanje posmrtnih ostataka dvojice izraelskih vojnika za čija tela se veruje da su na području koje kontroliše Hamas, najavio je taj zvaničnik.\nHiljade domova u pojasu Gaze je uništeno ili oštećeno, a Ujedinjene nacije imenovale su posebnu komisiju koja će istražiti da li je neka od dve sukobljene strane počinila ratne zločine.\nPalestinski Centar za ljudska prava saopštio je da je u pojasu Gaze raseljeno 540.000 ljudi. Izrael tvrdi da Hamas snosi odgovornost za civilne žrtve zato što je izvodio operacije iz civilnih naselja, koristeći škole i džamije za skladištenje oružja i ispaljivanje projektila.\n„Proglašavamo pobedu našeg otpora, pobedu Gaze“, izjavio je portparol Hamasa Sami Abu Zuhri, nakon što je primirje stupilo na snagu.\nVeliki broj od hiljade raketa koje su ispaljene na Izrael zaustavio je protivraketn sistem Gvozdena kupola, čije finansiranje delom pomažu i Sjedinjene Američke Države, a koji mnogi Izraelcima doživljavaju kao dokaz o vlastitim tehnološkim kapacitetima.\nIpak, projektili kratkog dometa zasipali su imanja i gradove u blizini granice sa Gazom.\nIzrael je dao pomalo neodređen odgovor nakon postignutog prekida vatre, rekavši da bi to moglo da olakša protok robe i humanitarne pomoći, uključujući i materijal nephodan za rekonstrukciju na opustošenim područjima ukoliko se primirje bude poštovalo.\n“Nemamo problema da pomažemo civilima u Gazi”, izjavio je portparol izraelskog premijera Netanijahua Mark Regev. “Jedino ne želimo da vidimo kako Hamas obnavlja svoju vojnu mašineriju”.\nJedan od najpopularnijih izraelskih kolumnista Nehum Barnea izrazio je zabrinutost što se umesto da se “učvršćuje smer kojim bi se uklonile pretnje iz Gaze, utire put za sledeću rundu, bilo u Libanu ili Gazi”.\n“Izraelci iščekuju lidera, državnika koji zna šta namerava da postigne, nekoga ko donosi odluke i angažuje se u pravom i iskrenu dijalogu sa javnošću”, napisao je on za “Jediot ahronot“. Umesto toga, „dobili su iskusnog govornika, ali ne mnogo više od toga“.\nPišući za dnevni list “Maariv” Ben Kaspit primećuje da nema pobede za Izrael u sukobu koji je doveo do “kolapsa čitavog turizma, a ekonomiju na rub recesije”.\nS druge strane braneći Netanjahua, stručnjak za vojna pitanja “Jediot ahronot“ Aleks Fiš je zapisao: „U odbranu premijera i ministra odbrane može se reći da su oni bili bili svesni besmisla sukoba od samog početka, i da su samim tim prihvatali svaku priliku da se postigne primirje“.\nMinistar za građevinarstvo Uri Ariel, član desničarske stranke Jevrejski dom u Netanjahuovom kabinetu, rekao je da ne misli da postoji opasnost od raspada vladajuće koalicije zbog rata u Gazi.\nSjedinjene Američke Države i Ujedinjene nacije pozvale su obe strane da se pridržavaju dogovora o primirju.\n“Svesni smo da je ovo jedna prilika, a ne nešto što je sasvim izvesno”, rekao je američki državni sekretar Džon Keri. “Već smo se nalazili na ovoj tački, i potpuno smo svesni svih izazova koji nam predstoje”.


RTCG - Radio Televizija Crne Gore - Nacionalni javni servis :: Fudbal :: Fudbaleri održali formu tokom karantina\n14. 05. 2020. 12:09 >> 12:09 0\nTokom prethodna dva mjeseca većina crnogorskih fudbalera prvoligaških klubova uložila značajan napor da održi sportsku formu na što većem nivou, iako su se tokom tog perioda promijenili uobičajeni načini treniranja kao i mjesta određena privremenim mjerama na kojima su se mogli obavljati individualni treninzi.\nTo je pokazalo onlajn anketno istraživanje Fakulteta za sport i fizičko vaspitanje Univerziteta Crne Gore.\nCilj ankere bilo je sagledavanje načina na koji su fudbaleri Telekom prve crnogorske fudbalske lige održavali sportsku formu u periodu od prekida svih takmičenja i grupnih treninga.\nIstraživanjem je obuhvaćeno 260 fudbalera, starosti od 17-30 godina, iz svih deset klubova Telekom prve crnogorske fudbalske lige.\nKao što je poznato, radi sprečavanja širenja epidemije izazvane pojavom novog korona virusa došlo je do prekida svih takmičenja i klupskih treninga na globalnom nivou, u svim sportovima.\n“Vrhunski sportisti širom svijeta su se suočili sa neophodnošću individualnog održavanja do tada postignute sportske forme ali uz obavezno pridržavanje svih privremenih mjera propisanih u cilju zaštite od širenja epidemije”, kaže profesor na Fakultetu Dragan Krivokapić.\n“Nakon osnovne obrade dobijenih rezultata, može se zaključiti da je tokom prethodna dva mjeseca većina naših fudbalera prvoligaških klubova uložila značajan napor da održi sportsku formu na što većem nivou iako su se tokom ovog perioda promijenili uobičajeni načini treniranja kao i mjesta određena privremenim mjerama na kojima su se mogli obavljati lični-individualni treninzi”, ističe on.\nInače, bez mogućnosti korišćenja fudbalskih terena, sportskih sala i teretana, individualni trening svakog sportiste je najviše zavisio od lične trenažne sportske opreme i rekvizita, sopstvenog prostora adaptiranog za trening kao i lične motivacije za vježbanje, može se zaključiti iz istraživanja koje su sproveli profesori UCG.\n“Dobijeni rezultati upućuju na zaključak da je većina fudbalera bila u situaciji da u aktuelnom periodu improvizuje individualne treninge u skladu sa mogućnostima koje su im bile na raspolaganju”, navodi se u saopštenju.\nNajveći dio fudbalera samostalno organizovao individualne treninge po modelu do tada uobičajenih treninga u klubu i na osnovu programa koji im je u tu svrhu odredio njihov trener.\n“Prvoligaški fudbaleri su posebno naglasili da im je od velikog značaja bila telefonska, Vajber i Skajp komunikacija sa trenerom i saigračima u periodu kada takmičenja i kolektivni treninzi nijesu bili mogući”, navodi se u saopštenju.\n“U dijelu istraživanja posvećenog motivaciji naših fudbalera da individualnim treninzima održe sportsku formu do ponovnog početka klupskih treninga i već najavljenog nastavka prvoligaških utakmica, uočen je visok stepen motivacije koji je svakako i doprinio uspješnom održavanju sportske forme”, zaključio je Krivokapić.\nOvo istraživanje, u organizaciji Fakulteta za sport i fizičko vaspitanje Univerziteta Crne Gore je već dalo korisne informacije o načinima na koje je moguće u aktuelnim okolnostima održavati i očuvati prethodno postignutu sportsku formu vrhunskih sportista, dodaje se u saopštenju.\ntelekom prva liga Fakultet za sport\nDanas utakmice 22. kola\nBudućnost nastavila seriju pobjeda, neriješeno u Nikšiću\nDanas utakmice 15. kola


Radikalan udar Kine na kompanije iz SAD: Strani računari i softveri moraće biti zamenjeni do 2023. - 10.12.2019, Sputnik Srbija\nUživo: Savršen gem Đokovića, Srbija je na korak do izjednačenja!\nRadikalan udar Kine na kompanije iz SAD: Strani računari i softveri moraće biti zamenjeni do 2023.\nPeking je naredio svim vladinim kancelarijama i javnim institucijama da u roku od tri godine uklone stranu računarsku opremu i softver, što je potencijalni... 10.12.2019, Sputnik Srbija\n© Foto : PixabayTehnologija\nPeking je naredio svim vladinim kancelarijama i javnim institucijama da u roku od tri godine uklone stranu računarsku opremu i softver, što je potencijalni udarac za „HP“, „Del“ i „Majkrosoft“.\nDirektiva Komunističke partije ima za cilj da ojača domaći lanac snabdevanja tehnologijom.\nDirektiva je prvo javno poznato uputstvo dato kineskim kupcima da pređu na domaće proizvođače tehnologije i predstavlja odgovor na odluku Trampove administracije za suzbijanje upotrebe kineske tehnologije u SAD i državama koje su njeni saveznici, piše „Fajnenšel tajms“.\nZabrinuće američke proizvođače\nTaj korak je deo šire kampanje za povećanje oslanjanja Kine na domaće tehnologije i verovatno će podstaći zabrinutosti zbog „razdvajanja“, pri čemu će se prekinuti lanci snabdevanja između SAD i Kine.\nRanije ove godine Vašington je zabranio američkim kompanijama da posluju sa kineskim proizvođačem opreme za telekomunikacije „Huavejom“ i počeo da traži načine kako da se pomogne njihovim evropskim rivalima.\nNedavno su SAD predložile da se prodaja tehnologije „inostranih rivala“ proverava zbog nacionalne bezbednosti i počele da vrše pritisak na evropske saveznike da zamrznu „Huavejove“ 5G infrastrukturne projekte.\nZamena oko 30 miliona hardvera\nAnalitičari iz kompanije „Čajna sekjuritis“ procenjuju da će 20 do 30 miliona komada hardvera morati biti zamenjeno kao rezultat kineske direktive, a velika zamena će početi sledeće godine. Dodali su da će se zamene odvijati tempom od 30 procenata u 2020. godini, 50 odsto u 2021. godini i 20 odsto u 2022. godini, po čemu je ova politika dobila nadimak „3-5-2“.\nAnalitičari dodaju da je naredba stigla iz Centralne kancelarije Komunističke partije Kine početkom ove godine.\nIako su dokumenti Centralne kancelarije poverljivi, zaposleni iz dve kompanije za sajber-bezbednost rekli su „Fajnenšel tajmsu“ da su njihovi klijenti koji rade za vladu potvrdili njihovu verodostojnost . Zaposleni su tražili da ostanu anonimni, jer su informacije politički osetljive.\nPolitika „3-5-2“ deo je pokušaja da kineske vladine agencije i operateri kritične infrastrukture koriste „sigurnu i kontrolisanu“ tehnologiju, kao što je definisano u Zakonu o kibernetičkoj bezbednosti u zemlji donesenom 2017. godine.\nAli za razliku od prethodnih napora za samodovoljnost tehnologije, nedavne američke sankcije dodale su ubrzanje projektu, kaže Pol Triolo iz konsultantske grupe „Evroazija“.\nKako bi SAD trebalo da se nose sa Kinom\n„Kineski program 3-5-2 je samo vrh ledenog brega“, dodao je Triolo.\n„Cilj je jasan: doći do prostora koji je uglavnom oslobođen pretnji sa kojima se ZTE, ’Huavej‘, ’Megvi‘ i ’Sugon‘ sada suočavaju“, dodao je on, imenujući neke od kineskih kompanija koje su u protekle dve godine bile blokirane za kupovinu od američkih dobavljača.\nAnalitičari iz „Džefrisa“ procenjuju da američke tehnološke kompanije ostvaruju čak 150 milijardi dolara prihoda od Kine, ali i da dobar deo toga dolazi od kupaca iz privatnog sektora.\nTempo zamene je ambiciozan. Vladine službe već imaju tendenciju da koriste „Lenovo“ desktop računare, nakon što je kompanija preuzela odeljenje za personalne kompjutere američkog giganta „Aj-Bi-Em“.\nMeđutim, analitičari kažu da će biti teško zameniti softver domaćim alternativama, jer većina proizvođača softvera razvija proizvode za popularne operativne sisteme proizvedene u SAD, kao što su „Majkrosoft vindous“ i „Mekov“ operativni sistem.\nIako je „Majkrosoft“ proizveo „kinesku verziju“ „Vindousa 10“ tokom 2017. godine sa svojim kineskim partnerima, kineske kompanije za sajber-bezbednost kažu da vladine organizacije sada moraju da pređu u potpunosti na kineske operativne sisteme.\nKineski domaći operativni sistemi, kao što je „Kilin“ OS, imaju mnogo manji ekosistem programera koji proizvode kompatibilan softver.\nDefinisanje „napravljenog u zemlji“ je takođe izazovno. Iako je „Lenovo“ kineska kompanija koja ima mnoge dobavljače u Kini, čipove računarskih procesora proizvodi „Intel“, a hard-diskove „Samsung“.\nUticaj politike „3-5-2“ mogao bi biti značajan jer vlada može da kontroliše nabavke za svoje agencije, kaže drugi analitičar za sajber-bezbednost.\nKada je reč o privatnim kompanijama, „iako vidimo šta su vladine naredbe, one neće želeti da ih tako brzo zamene, jer su to veoma velike investicije“, dodao je analitičar.\n19:57Uživo: Savršen gem Đokovića, Srbija je na korak do izjednačenja!


Tošić: ''Ne igra se samo protiv Partizana...'' - Sportske.net\nTošić: ''Ne igra se samo protiv Partizana...''\nZvezdin defanzivac zabrinut posle današnjeg remija u Novom Pazaru, posebno zbog činjenice da već na drugom uzastopnom gostovanju u Superligi Zvezda nije postigla gol.\nCrvena zvezda, doduše bez nekolicine standardnih prvotimaca u ekipi, danas nije bila na željenom nivou u Novom Pazaru.\nPrikazanom partijom, malim brojem stvorenih prilika i osvojenim bodom u meču bez golova nije zadovoljan ni iskusni defanzivac crveno-belih Duško Tošić.\nOn smatra da Zvezdini fudbaleri moraju da pronađu pravi motiv i u ostalim mečevima, ne samo protiv Partizana.\n''Tačno je da smo se istrošili protiv Partizana, ali ono što treba da nas zabrine je to da na drugom uzastopnom gostovanju nismo uspeli da postignemo gol. Ne igraju se samo utakmice protiv Partizana, trebalo je i danas da pokažemo karakter'', istakao je Tošić.\nViše ga je zabrinula igra u drugom poluvremenu.\n''U drugih 45 minuta smo imali samo jedan šut na gol, i to dok smo jurili rezultat. To je ono što nije bilo dobro'', ističe Tošić, uz nadu da će u narednim mečevima Zvezda pokazati svoje pravo lice.